Prosvetarima povraćaj novca kad nadoknade časove - Sputnjik Srbija\n19:26 24 Jun 2021\n10:20 09.04.2015 (osveženo 16:19 05.10.2015) Preuzmite kraći link\nPlate prosvetnim radnicima koji štrajkuju sigurno će biti smanjene, a novac će im biti vraćen kad nadoknade časove, izjavio je ministar prosvete Srđan Verbić.\n„Plate se umanjuju za onaj deo koji nastavnici nisu radili. Neki su u štrajku radili, a neki nisu. Naravno da će biti umanjene plate. Kada vidimo da su časovi nadoknađeni, tada će biti isplaćen taj deo novca“, rekao je Verbić za Radio-televizuju Srbije.\nOn je rekao da će naredni sastanak sa sindikatima u štrajku verovatno biti prvog radnog dana posle Uskrsa.\nVerbić je rekao da miritelj doprinosi pregovorima sa sindikatima, da je i dalje moguće da sa sindikatima pregovara oko kolektivnog ugovora, ali da je nemoguće da prosvetnim radnicima bude isplaćena još jedna plata.\nMinistar je rekao da će završni ispit svakako biti održan, bez obzira na štrajk, jer je održan i uprkos majskim poplavama prošle godine.\nOn je dodao da je završni ispit (matura) jedino „fer rešenje“ u ovakvoj situaciji.\n„Đaci moraju sami da se pripremaju ako imaju tu nesreću da idu u školu koja štrajkuje“, rekao je Verbić upitan da li je će test biti lakši s obzirom na to da neka deca imaju organizovanu pripremu mature u školama, a nekima su skraćeni i redovni časovi.\nUSPRS: Bez poziva za sastanak\nUnija sindikata prosvetnih radnika Srbije navodi da neće doći do sastanka sa Ministarstvom prosvete koji je bio najavljen za četvrtak.\nU saopštenju se navodi da je dogovoreno da se nepomirene strane sastanu u četvrtak i da tom prilikom, posle konsultacija više ministarstava u Vladi Srbije bude potpisan Aneks Sporazuma o rešavanju spornih pitanja.\n"Kao ozbiljni ljudi nismo imali razloga da sumnjamo u taj dogovor, ali vas obaveštavamo da poziv nismo dobili i da, samim tim, neće biti sastanka nepomirenih strana. Ostaje nejasno da li nisu izvršene potrebne konsultacije ili se desili nešto drugo, ali danas svakako neće biti nikakvih pregovora", piše u saopštenju.\nUSPRS navodi da se u pregovore 3. aprila uključila Agencija za mirno reševanja radnih sporova, kao i da je tri dana kasnije dogovoreno da će se novi sastanak održati u četvrtak, 9. aprila.\nčasovi, plate, naknade, prosveta, štrajk, Srđan Verbić, Srbija


Marijana Bilić putuje u Prag na Evropsko prvenstvo – TV Kikinda\nMarijana Bilić putuje u Prag na Evropsko prvenstvo\nDvanaestogodišnja Kikinđanka Marijana Bilić učestvovaće na Evropskom prvenstvu za mlade koje će biti održano od 17. do 28. avgusta u Pragu. Odlazak na prestižno nadmetanje koje će okupiti najbolje kadete i kadetkinje ne bi bio moguć da norveška “Nikola Tesla Grup” nije preuzela sponzorstvo puta i boravka Marijane i njenog trenera u glavnom gradu Češke. Firmu su osnovali poslovni ljudi poreklom iz Srbije koji pružanje podrške mladima vide kao deo društvene odgovornosti.\n– Ovo je prvo sponzorstvo naše firme i nadamo se ne poslednje. Čast nam je što smo u prilici da pomognemo ovakav vanserijski talenat- kaže član Upravnog odbora “NT Grup” Branimir Simić, poreklom Kikinđanin, koji više od dve decenije živi u Norveškoj gde različitim projektima aktivno doprinosi dobrobiti srpske zajednice.\nTalentovanu šahistkinju koja je do sada osvojila više od sto medalja i pehara posle evropskog prvenstva u Pragu, u oktobru očekuje Svetsko prvenstvo u Gruziji, na koje će, nadaju se u ŠK “Radnički, uspeti da otputuje.\n6 avgusta, 2016 Jelena Crnogorac\n← Svetislav Vukmirica novi v.d.direktora Gerontološkog centra Dragan Utržan iz Knina: Sećanje na “Oluju” i stradanje ne bledi →


Penzija sve dalja | Srpska dijaspora | Vesti iz dijaspore i o dijaspori\nZa sada im nisu uzori Norveška i Island gde je ta granica stigla čak do 67 godina koliko tamošnje pripadnice lepšeg (i slabijeg) pola moraju da rade kako bi stekle pravo na punu penziju. Tamo na krajnjem severu Evrope su pre svih, još krajem 2000. godine doneli odgovarajuće zakone kojima su izjednačili žene i muškarce po dužini radnog veka.\nŠvajcarska se do sada uspešno opirala ovakvom “ustupku” ravnopravnosti polova pa su muškarci morali da rade do 65 godina, a žene jednu godinu manje što i nije neki dobitak u tom životnom dobu.\nNavodno su sada vlasti u Bernu odlučile da poslušaju Evropsku organizaciju za saradnju i razvoj (OECD) u čijim dokumentima se između ostalog nalazi i stavka kojom se ukidaju razlike u dužini radnog angažovanja polova.\nBez mnogo diskusije je usvojen nacrt zakona o reformi penzijskog osiguranja u koji je “ugurana” i pomenuta promena, uz napomenu zakonodavaca da je bila neophodna reforma koja je pritom ocenjena kao “nesporna”. Doduše, ovoga puta još nije pokrenuta opsežna rasprava u javnosti o potrebi da se menja postojeći zakon, ali politika očito namerava da ima poslednju reč.\nSve je pocelo još 28. novembra 2019. godine kada je objavljen prvi nagoveštaj uvođenja ove reforme i već tada je isticano u prvi plan to da briga o seniorima zahteva hitnu reformu (uz pominjanje potrebe za finansijskim ujednačavanjem doprinosa zaposlenih do odlaska u penziju). Međutim, tada je ovaj nacrt zakona bio odbačen od strane javnosti, pa je morao da sačeka da se prašina oko toga slegne i da se nađe na stolu nova reforma “AHV 21”.\nIgra brojki nije uvek na strani predlagača pooštravanja propisa, pa je u zvaničnim izveštajima osvanulo i priznanje da je u ovom času prosečno doba za odlazak u penziju u Švajcarskoj za žene i muškarce ipak iznad traženog roka jer zbog stanja na tržištu rada one u proseku već rade do 65 godina, a muškarci i do 66,5 godina.\nTo su posledice starenja stanovništva i sve većeg nedostatka mlađih koji bi popunili upražnjena radna mesta.\nSve se ipak vrti oko novca jer gore navedene demografske teškoće pritiskaju penzione fondove koji se ne pune u dovoljnoj meri kako bi bilo dovoljno para za isplatu penzija seniorima u Švajcarskoj koji u zemlji visokog standarda imaju uslove da duže i zdravije žive, odnosno da njihov penzijski staž potraje. A tu ni švajcarski model priticanja sredstava u penzijsku fond iz tri izvora ne uspeva da izdrži utakmicu sa sve težim procesom podmlađivanja radno sposobnog stanovništva.\nDame slabije plaćene\nNa posao do duboke starosti\nVeć pominjana organizacija OECD čak nagoveštava da bi granica za odlazak u penziju u zemljama poput Danske i Holandije mogla da bude podignuta na preko 70 godina! To je već pre nekoliko godina najavljivao i tadašnji švedski premijer.\nMihaela Bovolenta, generalni sekretar Sindikata javnog servisa (VPOD) i poznata feministkinja izjavila je povodom ove reforme da će ta izmena dodatno produbiti jaz između žena i muškaraca. “Daleko smo mi još mi od jednakosti”, kaže ona i dodaje tome u prilog da su žene slabije plaćene, da češće imaju po ugovoru skraćeno radno vreme, a karijera im je zbog porodičnih obaveza – isprekidana.\nPrimanja 30 odsto niža\nU Švajcarskoj su penzije žena 30 odsto manje od onih koje primaju muškarci. Pritom kod njih je daleko manje učešće u privatnim penzijskim fondovima koji su treći stub penzijskog sistema.\nЧланак Penzija sve dalja се појављује прво на Vesti online.


Ključni trenutak za EU | Evropa | DW | 01.12.2011\nKljučni trenutak za EU\nI pored spasilačkih pokušaja vremenski pritisak na zemlje evro-zone sve je veći. Toga su svesni i ministri finansija 27 država Evropske unije koji su se juče (1.12.) sastali u Briselu.\nRen: U narednih deset dana moramo da pronađemo odgovor za rešenje krize\nKomesar sa ekonomska i monetarna pitanja Oli Ren smatra da je došao ključan momenat za Evropsku uniju: „Ušli smo u kritičnu fazu i u narednih deset dana moramo da pronađemo odgovor za rešenje krize u Evropskoj uniji. I dalje moramo da radimo na dva fronta i moramo da shvatimo da nam je potrebna verodostojna finansijska tvrđava kako bi suzbili turbulencije na tržištu. Istovremeno bi morali da ojačamo zajedničku ekonomsko-političku strategiju.“\nBorg: Sve opcije moramo da držimo otvorenima\nPod „finansijskom tvrđavom“ misli se pre svega na Evropski fond za finansijsku stabilnost (EFSF). Manja grupa ministara finansija EU u ponedeljak (28.11.) je zaključila da je finansijsko proširenje Fonda neizbežno. Nejasno je međutim koliko bi to povećanje moglo da bude. Prvobitno se govorilo o sumi od bilion evra, što mnogi stručnjaci smatraju još uvek nedovoljnim, a čak i ta suma sada deluje kao nedostižna. Ali ipak došlo je jedno novo vreme.\nSve opcije još uvek otvorene\nSmene vlasti u velikim zemljama evro-zone koje su pogođene krizom - Italiji i Španiji, predstavljaju veliku šansu, smatra švedski ministar finansija Anders Borg: „Sada imamo idealnu priliku, u smislu da imamo dve nove vlade. One sada mogu da otklone sve prepreke, ali situaciju na tržištu moraju ozbiljno da shvate. Ako se to dogodi, sastanak šefova EU početkom decembra imaće bolje osnove zato što ćemo tada imati i više verodostojnosti na tržištima.“\nDe Jager (levo): Moramo da se držimo tih osnovnih vrednosti\nMeđutim malo ko veruje da će situacija na tržištima da se smiri samo zato što postoji odlučnost za sprovođenje reformi. Niz država evro-zone sada je spreman da pozajmi više novca Međunarodnom monetarnom fondu (MMF). Tada bi MMF zajedno sa EFSF-om mogao da pomogne finansijski ugroženim zemljama. Stabilizaciji situacije i ozbiljnijem rastu kursa na berzama doprinelo je i saopštenje od srede da će Evropska centralna banka (EZB) i centralne banke SAD, Kanade, Japana, Velike Britanije i Švajcarske zajedničkim snagama da podrže program za stabilizaciju finansijskog tržišta.\nAli ako dosadašnji koraci ne pomognu, onda će EZB morati snažnije da se angažuje sa otkupom državnih obveznica, objašnjava švedski ministar finansija Borg: „Sve opcije moramo da držimo otvorenima. Po mom mišljenju obezbeđena je stabilnost cena u Evropi i u tom smislu Evropska centralna banka ima izvesnog prostora za manevar.“\nAli inflacija u evro-zoni se kreće oko tri procenta, što je mnogo više nego što se očekivalo. Holandski ministar finansija Kes de Jager upozorava na opasnost od prevelikog oslanjanja na pomoć EZB: „To ni u kom slučaju ne sme da bude zamena za budžetsku disciplinu i ekonomske reforme. U krizu smo došli zato što njih nije bilo dovoljno, zato moramo da se držimo tih osnovnih vrednosti.“\nRaste pritisak na Nemačku\nVeć sada centralne banke kupuju obveznice zaduženih evropskih zemalja, kako bi sprečile dalji rast kamata. Mnogi bi rado želeli da povećaju otkup obveznica, čemu se nemačka vlada oštro protivi, baš kao i uvođenju evroobveznica, jer bi time na sebe morala da preuzme dugove drugih zemalja.\nŠojble: Zabrana preuzimanja duga jasno je naglašena u evropskim ugovorima\nNemački ministar finansija Volfgang Šojble istakao je u Briselu da je zabrana preuzimanja duga jasno naglašena u evropskim ugovorima: „Ekonomska zamisao koja se iza toga krije je da svako za sebe pronađe puteve da se problem reši ili ublaži. Zato sam potpuno uveren: čak i da nemačka savezna vlada po tom pitanju nije tako kruta i konsekventna - ali i mnogi drugi su takvi, nismo mi jedini – situacija bi možda mogla da se ublaži za nekoliko meseci, ali time problem ne bi bio rešen.“\nPritisak na Berlin se povećava i izvan Evrope. Ako svi planovi padnu u vodu, ako ni mere štednje, ni postojeći finansijski štit ne uspeju da smire situaciju na tržištu, onda će pitanje evroobveznica i državnog finansiranja možda pokušati da se rešava doštampavanjem novca.\nAutori: Kristoh Hazelbah / Boris Rabrenović\nKljučne reči evro-zona, kriza, oli ren\nTrajni link https://p.dw.com/p/13KSe


Na korak do pobede! – Efektiva\nNa korak do pobede!\nPrva, bar nama poznata, presuda po pitanju valutne klauzule u CHF. Tužilac je firma, a mesto događanja Privredni sud u Beogradu.\nPredmet tužbe je raskid ugovora zbog promenjenih okolnosti, odnosno drastičnog rasta kursa CHF što je dovelo do toga da se firma našla u blokadi zbog nemogućnosti redovnog izmirivanja svojih obaveza. Prvostepeni sud je odbio tužbeni zahtev, čak nije hteo ni veštačenje da izvede, i sve to na prvom ročištu.\nTužilac je uložio žalbu, nakon čega je Apelacioni Privredni sud doneo ukidajuću presudu, uz obrazloženje:\nU ponovnom postupku prvostepeni sud će ocenom izvedenih dokaza i izvođenjem novih, a predloženih od strane tužioca (veštačenjem), utvrditi u kojoj je meri, u periodu od zaključenja ugovora do podnošenja tužbe, došlo do rasta vrednosti CHF. Potom će na jasan i nesumljiv način utvrditi da li je nalgi rast vrednosti te valute imao za posledicu uvećanja iznad realne vrednosti glavnice duga i to poređenjem vrednosti glavnice u dinarima sa ostalim parametrima, odnosno rastom kursa drugih valuta, stopom inflacije, tržišnom cenom nekretnine koja je bila predmet kupovine. Potom će ceniti da li se u zavisnosti od navedenih okolnosti ostvaruje svrha zaključenog ugovora i da li, i ako jeste, zašto je pravično održati ga na snazi takav kakav je, a potom doneti novu odluku o tužbenom zahtevu.\nJoš jedno važno obrazloženje iz presude:\nKod ugovora o kreditu, osnov obavezivanja za banku je da ostavri prihod iz plasmana novca (kamata i provizija) a za korisnika kredita je da pribavi nedostajuća novčana sredstva. Radi ostvarivanja te svrhe korisnik pristaje da pored vraćanja primljene glavnice, u istom broju novčanih jedinica koje je primio, isplati i uvećanu glavnicu (primenom ugovorenog valorimetra) radi realnog očuvanja jednake vrednosti uzajamnih davanja. Međutim, kada zbog poremećaja na finansijskom tržištu primena ugovorenog valorimetra (valutna klauzula) dovede do toga da se naruši načelo iz člana 15. Zakona o obligacionim odnosima (jednakost uzajamnih davanja ugovornih strana), tada ugovor za jednu ugovornu stranu gubi svrhu (razlog obavezivanja) jer teret preuzete obaveze postaje nepodnošljiv u toj meri da on takav ugovor ne bi zaključio da je mogao predvideti šta će se dogoditi. Ovakav ugovor nije ništav od zasnivanja, jer je tada imao postojeći i dopušten osnov, ali gubitak osnova obavezivanja za jednu od ugovornih strana zbog promenjenih okolnosti, predstavlja razlog za sud da takav ugovor RASKINE.\nDakle, iz obrazloženja Suda jasno proističe već dobro poznati stav, da valutna klauzula jeste dozvoljena, ali samo u granicama očuvanja vrednosti pozajmljenog kapitala, nikako u cilju sticanja dobiti.\nPrvostepeni sud je tužbeni zahtev odbio i uz obrazloženje da je tužilac morao, u skladu sa članom 18. ZOO, da prilikom zaključenja ugovora postupa sa pažnjom dobrog privrednika i upozna se sa rizicima valutne klauzule, što drugi stepen nije prihvatio. Dakle, ako je to nije prošlo u sporu na Privrednom sudu, onda u sporovima fiziških lica to mora biti i argument više, jer taj član ZOO za fizička lica ne važi.\nPosted on 12/11/2015 12/11/2015 Author dejangCategories Bankarske Aktuelnosti\nPrethodna Prethodna: Radna grupa – današnji sastanak!\nSledeća Sledeća: Ništa od rešenja – novi protest!


"Priznanje Fajnenšel tajmsa događaj godine" - Ekonomija - Dnevni list Danas\nPočetna » Ekonomija » „Priznanje Fajnenšel tajmsa događaj godine“\nGradonačelnik Pirota Vladan Vasić o godini koja je za nama i o novim investicijama\n0Piše: Z.Panić 02. januara 2019. Izmenjeno: 21.01\nPrema njegovim rečima, osim asfaltiranja ulica, produžavanja Keja novim sadnicama, rekonstrukcije Crpne stanice Berilovac, zamene vodovodne mreže u gradu i uvođenja kanalizacije u selima, nastavljena je rekonstrukcija škola u saradnji sa Kancelarijom za javna ulaganja Vlade Srbije, kao i uređenja kanala Rogoz.\n– Posebno izdvajam to što je Fajnenšel tajms Slobodnu zonu Pirot proglasio za najbolju u Evropi i treću na svetu. To je rezultat sinergije onih koji vode Zonu i privrednih aktivnosti u gradu, kao i napora lokalne samouprave oko poboljšanja poslovnog ambijenta. S druge strane, to je i pomoć Zoni, jer Grad je njen suvlasnik sa 20 odsto učešća u tom Akcionarskom društvu. Ova nagrada pokazuje verifikaciju i valorizaciju svih napora oko podizanja privrednog ambijenta i privlačenja investicija u poslednjih desetak godina. To je za mene događaj godine – kaže Vasić, koji očekuje da se u novoj godini realizuju započeti projekti u 2018. i da se krene sa novim i kapitalnim investicijama.\n– Nastavljamo uređenje ulica u gradu i selima i radove na vodovodnoj i kanalizacionoj infrastrukturi. Očekujem da uradimo projekat za gradnju otvorenog plivačkog bazena i da se pripremimo za 2020. godinu kada nas očekuje Školska olimpijada. Nedostaje nam atletska staza. Nadam se da ćemo završiti postrojenje za prečišćavanje otpadnih voda. U toku 2019. godine očekuje nas potpisivanje ugovora o gradnji ovog postrojenja, a to je vrlo ozbiljna investicija vredna više od 10 miliona evra. To bi trebalo da radimo sa državom i KFW bankom – nastavlja Vasić i podseća da su počele pripreme za gradnju novog dela deponije, a očekuje se uređenje postrojenja za sekundarnu separaciju otpada i uvođenje primarne separacije.\n– U okviru programa prekogranične saradnje IPA programa sa Matematičkom gimnazijom iz Montane iz Bugarske, realizovaćemo projekat razvoja IT sektora. Radićemo strategiju razvoja IT sektora na području Grada. Slobodna zona će se i dalje razvijati. Nadam se da će i „Tigar tajers“ dalje razvijati, a to znači i razvoj sektora malih i srednjih preduzeća. Dogodine Železnice Srbije će početi elektrifikaciju pruge ka Dimitrovgradu. Očekujemo sledeće godine otvaranje Lidla i nastavak gradnje stanova i da se Pirot i dalje širi i razvija – kaže u razgovoru za Danas gradonačelnik Pirota Vladan Vasić.\nToplana na gas i biomasu\n„Što se tiče Gradske toplane, očekujem da ona pređe na gas, a onda i na biomasu. Uradićemo i projekat za čišćenje postojećeg smetlišta u industrijskoj zoni površine pet hektara. To je skup proces, ali ćemo u Slobodnoj zoni dobiti pet hektara slobodnog zemljišta. Očekujem i završetak Koridora 10 i početak izgradnje gasovoda i da se u našem gradu nastavi trend zapošljavanja“ – navodi Vasić.\nfajnensel tajms, Investicije, priznanje, slobodna zonaPirot


Milionske „mućke žutog Bujketa“ – Embargo\nMilionske „mućke žutog Bujketa“\nоктобар 6, 2019 октобар 6, 2019 embargo\t0 Comments\nDržavni revizor ustanovio je „sumnjive radnje“ u poslovanju RTS-a u prošloj godini. Pod sumnjom su „poslovi“ u ukupnom iznosu od najmanje deset milona evra !\nRadio televizija Srbije, na čijem je čelu već petu godinu Dragan Bujošević, sprovela je prošle godine nepravilno javne nabavke u iznosu od 439 miliona dinara bez PDV-a, konstatovala je Državna revizirska institucija u Završnom izveštaju za prošlu godinu. U izveštaju se navodi da je kontrolom poslovanja ustanovljeno i da RTS u budžet nije uplatio 768 miliona dinara od dobiti za 2017. godinu.\nMenadžment RTS, koji se na sva usta hvali uspešnim poslovanjem, najviše je kršio zakon u postupcima javnih nabavki. Iza ovakvih ocena obično se kriju netransparentni postupci, koji ostavljaju prostora za najraznovrsnije mahinnacije. Revizor je takodje ustanovio da u poslovima vrednim najmanje 73 miliona dinara postupak javne nabavke nije uopšte ni sproveden !!?\n„Nepravilnim obračunima“ Javni servis je, kako je utvrdila revizija, selektivno povećao zarade za više od 250 miliona dinara. Zna se inače da najveći deo zaposlenih u RTS ima ispodprosečne plate ali da generalni direktor ima pozamašan fond ( procenjuje se na više od 25 miliona dinara mesečno ) za nagradjivanje „svojih ljudi“.\nPošto je „zec isteran iz Takovske“ iznenada se oglasio i menadžment sa namerom da „obavesti javnost o svom poslovanju“. Logično je pitanje Gde su do sad bili i kako to da se ranije nisu setili da kao javna ustanova obaveštavaju javnost o svom poslovanju. U šturom i za javnost uvredljivom obaveštenju od nekoliko rečenica inače nema ničega.\nJavni medijski servisi su po definiciji „kontrolisani od javnosti“ i odgovorni javnosti. U ozbiljnim evropskim Javnim medijskim servisima ustaljena je odavno praksa da se izveštaji o godišnjem poslovanju redovno objavljuju i publikuju na kraju budžetske godine. Naša javnost to još nije doživela a sa ovakvim menadžmentom tome se ne može ni nadati.\nGeneralni direktor koga nisu za džaba prozvali „žuti Bujke“, ( akcenat je na „žuti iz više razloga ) raspolaže sa najvećim budžetom u istoriji RTS ! Ukupan iznos koji se u kasu slije od Vladinih dotacija, pretplate i marketinga dostiže 110 miliona evra !!! U poslednjim „Tijanićevim godinama“ na čelu Javnog servisa godišnji budžet nije prelazio 70 miliona evra.\nSticajem okolnosti, pre svega vladinom dobrom voljom i dotacijama „žuti Bujke“ je došao na čelo kuće kada je ona počela da staje na noge. Zajašio je osedlanog konja i uživeo se u ulogu medijskog bega. Sa svim diskrecionim pravima na „sto milona evra“ već godinama glumi top menadžera krckajući tudje sa uzrečicom „ma zabole me“.\nDa nešto smrdi oko „top menadžera“ postalo je jasno kada su počeli da ga napuštaju najbliži saradnici iz Upravnog odbora. Najpre je otišao Nebojša Krstić, zatim Zoran Panović, početkom ove godine iznenada a neposredno pre ulaska revizora u RTS i zamenica Ivana Miković koja je kuću „debelo zadužila“.. Predsednik UO profesor Vladimir Vuletić nije otišao ali je pred kraj prošle godine javno pozvao državnog revizora da ispita poslovanje RTS, čitaj D. Bujoševića.\nI revizor je stigao, sledeće bi bilo odlazak „top menadžera“.\n← Šiptarska “Rada “Trajkofrtaljka i Boškic Ljotkić” – u jarmu beogradskog političkog profitera!?!\nјун 12, 2020 јун 12, 2020 admin 0\nŠABAČKA VLAST NASTAVLjA PO STAROM Falš lista i ucene\nмај 16, 2020 мај 16, 2020 admin 0\nјун 6, 2020 јун 6, 2020 admin 0


Putin i Merkel: Tri sata detaljnog i ozbiljnog razgovora\nDanas\t19.08.2018 09:55\nRuski predsednik Vladimir Putin i nemačka kancelarka Angela Merkel razgovarali su tri sata u zamku Mezeberg, severno od Berlina.\nTročasovni razgovori lidera Rusije i Nemačke Vladimira Putina i Angele Merkel u Berlinu bili su temeljni, saopštio je portparol ruskog predsednika Dmitrij Peskov prenosi Sputnik.\n„Pregovori su bili dugotrajni. Veoma detaljan razgovor o temama koje su uglavnom bile navedene u izjavama predsednika i kancelarke (pre početka razgovora)“, rekao je Peskov novinarima nakon sastanka,\nNapomenuo je da strane nisu imale nameru da postignu sporazum.\nLideri dveju zemalja su se izjasnili protiv politizacije projekta gasovoda „Severni tok 2“, a razgovarali su i o tranzitu gasa preko Ukrajine, istakao je Peskov, prenosi Sputnik.\nKako navodi Sputnik, Putin i Merkelova su razgovarali i o nepredvidljivosti ponašanja niza zemalja po pitanju carina, izražavajući zabrinutost da to može imati negativne posledice za globalnu trgovinu, istakao je Peskov.


RTS :: Šesti ciklus kviza "Zdravo Evropo"\nProgram za decu Šesti ciklus kviza "Zdravo Evropo"\nponedeljak, 30. avg 2010, 12:27 -> 12:35\nŠesti ciklus kviza "Zdravo Evropo"\nU subotu 4. septembra, u 11:55 časova, na Prvom programu RTS-a, počinje emitovanje šestog ciklusa kviza Zdravo Evropo. Kao i prethodnih godina, kviz Zdravo Evropo je projekat Delegacije Evropske unije u Republici Srbiji u saradnji sa Ministarstvom prosvete Republike Srbije, a realizuje Školska rubrika RTS-a.\nKviz "Zdravo Evropo" je serijal od 15 emisija u kojima će se, kroz šest zanimljivih igara, takmičiti učenici trećeg razreda srednjih škola iz Srbije. Cilj je da se na edukativno-zabavan način pokaže znanje srednjoškolaca o Evropskoj uniji, njenim institucijama, zemljama članicama, kao i o evropskoj kulturi u najširem smislu. U Kvizu učestvuje 10 ambasadora i preko 30 diplomatskih predstavnika iz čak 18 ambasada zemalja članica Evropske unije.\nKao i u prethodnim ciklusima, sve srednje škole u Srbiji bile su pozvane da učestvuju u kvizu. Od 150 prijavljenih škola, nakon učešća na inicijalnom testiranju, održanom 21. marta 2010. u Beogradu, na osnovu dobijenih rezultata, za učešće u televizijskom serijalu Kviza kandidovale su se 32. škole (ekipe).\nSvaku ekipu predstavljaju tri takmičara, čime se podstiče timski rad i duh. U formi šou programa, takmičari će se, pored znanja, predstaviti i kroz igre koje zahtevaju pevačke i druge sposobnosti.\nNagrada za uloženi trud i znanje biće veliki broj putovanja u najlepše evropske gradove. Ove godine uvedena je i specijalna nagrada za najbolju muzičku interpretaciju. Pored putovanja, ambasade zemalja članica Evropske unije obezbedile su ekipama i druge vredne, zanimljive nagrade u svim krugovima takmičenja.\nKao i prethodne godine, uz muzičku podrušku čuvenog Eye Cue benda, kroz igre, u svojevrsni "obilazak Evrope" takmičare vodi glumac Marko Živić.\nKoordinator projekta iz Delegacije Evropske unije u Srbiji: Dubravka Savić\nAutor pitanja: Predrag Marković\nProdicent: Biljana Radović\nMuzički producent: Uroš Marković\nDirektor fotografije: Vladan Bugarski\n(utorak, 18. feb 2014, 13:09) - anonymous [neregistrovani]\n(utorak, 18. sep 2012, 22:15) - dragoljub [neregistrovani]\n(četvrtak, 09. sep 2010, 15:07) - Bojan Nikolic [neregistrovani]


Čubrilović: Skandalozna odluka Suda BiH o pritvoru generalu Savčiću | NSRS\nČubrilović: Skandalozna odluka Suda BiH o pritvoru generalu Savčiću\nPredsjednik Narodne skupštine Republike Srpske Nedeljko Čubrilović nazvao je skandaloznom odluku Suda BiH o određivanju pritvora predsjedniku Boračke organizacije Republike Srpske, generalu Milomiru Savčiću, zbog stavova iznesenih u javnim medijskim istupima.\n„Ovim je direktno prekršen član 2 Ustava BiH kojim je zagarantovano pravo na slobodu izražavanja, kao i Evropska konvencija o zaštiti ljudskih prava. Sud BiH stavio se iznad Ustava i zakona, uvodeći kao kaznenu mjeru verbalni delikt što je svojstveno samo autokratskim i totalitarnim režimima“, rekao je Čubrilović.\nOn je istakao da je ovim Sud BiH još jednom pokazao svoju jednostranost i namjeru da svojim presudama odredi karakter građanskog rata u BiH po kojem bi isključivo Srbi trebalo da budu odgovorni.\n„Prvo su to radili sudeći za ratne zločine pretežno Srbima, a sada su prešli na drugu fazu u kojoj sude i za javno izgovorenu riječ. Nakon ove odluke jasno je da se Sud BiH rukovodi političkim instrukcijama i oktroisanom odlukom Valentina Incka koja je uvela ovu zemlju u politički i pravni haos“, rekao je Čubrilović.\nOn je istakao da je nekadašnji visoki predstavnik Volfgang Petrič, u nedavnom intervjuu, rekao da je posljednji čin Valentina Incka loše osmišljen, da će izazvati najveću političku krizu, kao da je nanio poraz čak i samom OHR-u.\n„Sud BiH je, temeljeći svoju odluku protiv generala Savčića na nametnutim odlukama Valentina Incka, samo pokazao da ova zemlja ide u političku krizu bez presedana. Takođe, pokazao je i zbog koga je Incko nametnuo svoju posljednju odluku za koju nije imao ni saglasnost međunarodne zajednice, pa ni svog nekadašnjeg šefa, austrijskog ministra spoljnih poslova, koji se ogradio od Inckove odluke“, rekao je Čubrilović.\nPredsjednik Čubrilović je rekao da će Republika Srpska učiniti sve što je u njenoj moći da zaštiti prava svojih građana, te da je odluka o određivanju pritvora generalu Savčiću, kao predsjedniku BORS-a, za javno izgovorenu riječ, poruka svim borcima Vojske Republike Srpske koje on predstavlja i zastupa.


CarGo podneo Inicijativu Ustavnom sudu: Zakon o prevozu putnika je neustavan, zabranjuje konkurenciju i pravo na rad – CAR:GO | #GoAnywhere\nCarGo podneo Inicijativu Ustavnom sudu: Zakon o prevozu putnika je neustavan, zabranjuje konkurenciju i pravo na rad\nKompanija CarGo podnela je danas Ustavnom sudu Inicijativu za pokretanje postupka za ocenu ustavnosti i zakonitosti Zakona o prevozu putnika u drumskom saobraćaju, jer se njime zabranjuje konkurencija i pravo na rad kompaniji CarGo i njenim partnerima vozačima.\nCarGo je u Inicijativi predložio da Ustavni sud donese privremenu meru da do donošenja konačne odluke obustavi izvršenje i primenu Zakona o prevozu putnika u drumskom saobraćaju.\nDirektor kompanije CarGo Vuk Guberinić je nakon predaje Inicijative rekao novinarima da je Zakon o prevozu putnika neustavan jer uskraćuje pravo na rad, remeti jednak položaj ponuđača na tržištu, ograničava slobodnu tržišnu konkurenciju i ugrožava interese potrošača.\n“Ustavna obaveza Srbije je da obezbedi fer uslove za sve učesnike na tržištu. Sa druge strane u ministarstvu saobraćaja nije bilo volje da se izađe u susret jednoj savremenoj ideji kao što je CarGo“, rekao je on.\nGuberinić je istakao da je nadležno ministarstvo donelo jedan prvenstveno neustavan i nazadan zakon, umesto da podrži inovativno poslovanje i nove poslovne modele koji su maksimalno transparentni.\nDirektor kompanije CarGo je apelovao na Ustavni sud da ne podleže političkim i pritiscima taksi udruženja, već da donese odluku koja je objektivna i u interesu građana Srbije.\nOn je podsetio da je aplikaciju CarGo do sada koristilo više od 150.000 ljudi što pokazuje da je ovakav vid prevoza odobren od velikog broja korisnika, da su oni zadovoljni funkcionisanjem, kvalitetom i cenom usluge.\nGuberinić je istakao da se CarGo za svoja prava bori isključivo legalnim putem i inovacijama, dok nikada neće blokirati ulice i uznemiravati građane poput taksista.\nSkupština Srbije usvojila je 26. oktobra predložene izmene Zakona o prevozu putnika u drumskom saobraćaju, a kompanija CarGo, zajedno sa partnerima autoprevoznicima, ima rok od 90 dana, od dana stupanja Zakona na snagu, da se prilagodi izmenama, odnosno da prestane sa radom u ovom formatu koji je predstavljao najbolji primer u praksi organizacije, naplate i same usluge prevoza.


Lovefest Energy Weekend - LookerWeekly.com magazin\n· 02/10/2015 ·1 min read\nSamo dva meseca posle završetka do sada najposećenijeg Lovefesta u Vrnjačkoj Banji, beogradsku publiku očekuje Lovefest Energy Weekend, prvi u nizu događaja koji će najaviti deseto jubilarno izdanje festivala ljubavi.\nLovefest Energy Weekend biće održan 23. i 24. oktobra u beogradskom klubu Drugstore (Bulevar Despota Stefana 115), a u okviru dvodnevne promocije najveće underground bine u zemlji nastupiće Cassy, Levon Vincent, holandski di-džej Makam, britanski di-džej Palms Trax, kao i XDB.\nCatherine Britton, poznatija pod pseudonimom Cassy, je jedna od prvih i najkvalitetnijih ženskih di-džejeva na današnjoj muzičkoj sceni. Osim velikog talenta i ljubavi prema muzici, njenoj velikoj popularnosti doprinela je i posebna veza, koju uvek ima sa publikom, kao i rezidentura u prestižnim svetskim klubovima poput holandskog Trouw-a i berlinskog Berghain-a. Cassy je poznata i po interesovanju za različite muzičke stilove, pa tako ne čudi činjenica da je izdavala za gotovo sve renomirane etikete među kojima su Playhouse, Perlon, Ostgut Ton i Cocoon. Osim toga, ova Britanka ima i izdavačku kuću u okviru koje promoviše svoj jedinstveni zvuk.\nLevon Vincent, poznati američki producent i još jedan rezident čuvenog Berghain-a 24. oktobra sa sobom donosi duh Berlina i tvrd i u isto vreme zavodljiv zvuk kojim hipnotiše ljubitelje underground scene širom sveta. Dokaz da je uvek inovativan i korak ispred ostalih je i njegova nedavna izjava da ga današnji tehno podseća na lonac u kome se sve meša, u korist jednostavno, anksiozne muzike i da mu je kao takav postao dosadan.\nPalms Trax i XDB premijerno pred beogradskim klaberima\nHolandski di-džej Makam, poznat po svom energičnom nastupu na prošlogodišnjem Lovefestu, ponovo dolazi u Srbiju, dok će Palms Trax i XDB premijerno nastupiti pred beogradskim klaberima. Predstavnici domaće underground scene ovog puta biće Marko Milosavljević, Nemanja Krstić, di-džej Flip, beogradski underground di-džej pokret Beyond House, kao i makedonski di-džej Viktor Apostolski.\nPromo cena za 200 najbržih klabera\nUlaznice za Lovefest Energy Weekend mogu se kupiti u svim poslovnicama Eventima i DD Ticketsa po redovnoj ceni od 8 EUR za oba i 5 EUR za jedan dan, a prvih 200 posetilaca koji od 3. oktobra svoju kartu naruče putem sajta www.lovefest.rs mogu je kupiti po promo ceni od 6 EUR za obe festivalske noći.\nDa podsetimo, Lovefest je ove godine od 6. do 8. avgusta u Vrnjačkoj Banji ugostio više od 70.000 posetilaca uz svetske zvezde među kojima su Dubfire, Booka Shade, Juan Atkins, James Zabiela, Fred P, Blake Baxter i mnogi drugi. Deseto festivalsko izdanje biće održano u avgustu 2016. godine, a u susret proslavi decenije rejva organizatori već najavljuju velika iznenađenja.\nHolandski orkestar na Paliću\nTehnike i tehnologije kroz vreme\nKoncert studenata klavira u UK Parobrod


Super HD Dahua komplet sa 6 kamera - Sve za video nadzor\nSuper HD Dahua komplet sa 6 kamera\n64999,00 RSD sa PDV\n6 x HAC-HFW1500C-0280B-S2 Dahua kamera\n1 x DVR snimač Dahua XVR5108HS-4KL-I2\n1 x Hard disk Seagate SkyHawk 2TB\n1 x Razdelnik napajanja 1 na 8\nJedinstven garancija 3 godine na kompletan sistem\nAvailability: Na lageru! Šifra proizvoda: DAH5MD2T05A6KB\nDahua komplet video nadzor sa šest Super HD kamere nudi mogućnost da pokrijete ulaz u kuću ili dvorište, odnosno manji lokal ili trafiku.\nU kompletu se nalazi šest Super HD (5MP) kamere oblika bullet sa napajanjem. Kamera poseduje BLC, HLC, 2D DNR, D-WDR, kao i inteligentnu IR rasvetu dometa do čak 30 m (Smart IR). Ukoliko želite svaku bullet kameru možemo zameniti da bude oblika dome – HAC-HDW1500TRQ-0280B-S2.\nVideo se skladišti na hard disku veličine 2TB što je dovoljno za 20 dana snimanja 24 sata bez prestanka sa videom kvaliteta 12fps@5MP. Umesto vas podešavamo sistem da radi na detekciju pokreta tj. da beleži samo kada promena na ekranu, tada snimanje produženo i do nekoliko meseci.\nDVR snimač je WizSense serija, koja ima AI – zaštita perimetra (na do 2 kanala, 10 pravila po kanalu – detekcija i pretraga po osobi/vozilu) i prepoznavanje lica – do 8 lica/sekundi, prepoznavanje na jednom kanalu do 10 baza sa do 10.000 lica, kao i SMD+ detekcija pokreta na do 4 kanala.\nPotrebno je instalirati Dahua program za PC ili aplikaciju za mobilni i za bukvalno 5 minuta možete pristubiti kamerama iz bilo kog dela sveta, samo vam je internet potreban. Nakon kupovine kompleta dobijate link za preuzimanje programa, kao i link do Android i iOS aplikacije.\n30m Smart IC, AI (Artificial Intelligence)


Vesti online / Vesti / Svet / S-400 uništava sve pred sobom (VIDEO)\nRuska fabrika oružja Almaz-Antej isporučila je Minisatrstvu odbrane Rusije pre roka prvi kontigent raketnog sistema dugog dometa S-400.\nSvečano uručenje održano je poligonu Kapustina Jar u Astraganskoj regiji, i , kako je rekao generalni direktor kompanije Almaz-Antej Jan Novikov, rakete zemlja-vazduh odmah su i testirane.\nRuski Sistem-400 Trijumf namenjen je uništavanju aviona, krstarica i balističkih raketa na visinama od 30 kilometara i na rastojanju od 400 kilometara, saopšteno je iz fabrike, a prenosi TASS.\nPodsetimo, samo nekoliko dana pošto je Turska potpisala ugovor o nabavci ruskih raketnih sistema S-400, još jedna zemlja pokazala je interesovanje.\nSVET S-400 na Krimu - sredstvo za hlađenje usijanih glava


Sveta Hulija ili Gzira, pa onda ono pravo | Belle Amie\n19:23, 20. 06. 2018 >> 13:45 Nikola Mihajlovic Aktuelno, Niš, Sport, Vest dana, Vesti 0\nFudbaleri Radničkog nastupaće u ovoj sezoni u kvalifikacijama za Ligu Erope i tako uvrstiti Niš na fudbalsku mapu Starog kontinenta posle dugog niza godina.\nNišllije će takmičenje započeti 12. jula na domaćem terenu, a protivnik će biti bolji iz duela pretkola u kome će se sastati Santa Hulija iz Andore i Gzira Junajted sa Malte, dok će fudbaleri iz Niša gostovati u Andori ili na Malti sedam dana kasnije. Radnički je povlašćenim statusom bio nosilac u ovoj rundi, pa se očekuje da Nišlije uprkos svemu, pa i tome što su, uslovno rečeno, debitanti u ovakvoj vrsti takmičenja, prođu dalje, kada ih očekuje daleko teži posao u kome ih čeka bolji iz duela u kome se sastaju mađarski velikan Ferencvaroš i izraelski Makabi iz Tel Aviva.\nSanta Hulija je fudbalski klub iz Andore, a plasman u Evropu izborili su trećom pozicijom u prošlogodišnjem šampionatu zemlje smeštene na granici između Španije i Francuske. Klub je osnovan 1982. godine, a šampion zemlje bio je u sezoni 2004/2005 i u sezoni 2008/2009, dok su osvajači Kupa Andore bili pet puta (2008, 2010, 2011, 2014 i 2015). Svoje prvo učešće na međunarodnoj sceni Santa Hulija imala je 2001. godine u Intertoto kupu, kada su eliminisani od švajcarske Lozane. Zanimljivo je da su 2004. godine u istom takmičenju igrali protiv Smedereva, kada ih je srpski klub u dve utakmice savladao ukupnim rezultatom 11:0, da bi u sezoni 2014/2015 igrali sa Čukaričkim u kvalifikacijama za Ligu Evrope i u dve utakmice primili četiri pogotka, za ukupnih 4:0. Prvi i do sada jedini međunarodni dvomeč koji su rešili u svoju korist bio je 2009/2010 kada su u prvom kolu kvalifikacija za Ligu Šampiona, nakon izvođenja penala, eliminisali Tre Fiori iz San Marina. Prošle sezone ih je u kvalifikacijama za Evropa ligu eliminisao albanski Skenderbeg ukupnim rezultatom 6:0.\nSa druge strane, Gzira Junajted sa Malte ima znatno manje međuanrodnih iskustva. Oni su klub koji je osnovan 1947. godine, a 1973. osvojili su nacionalni kup svoje zemlje, kada su i prvi put nastupili u međunarodnim takmičenjima, ali ih je u prvom kolu Kupa pobednika kupova savladao norveški Bran sa ukupnih 9:0. Nakon toga u Evropi ih nije bilo sve do ove sezone, kada će odmeriti snage sa Santa Hulijom, a potom možda i sa Radničkim. Prvi susret između Santa Hulije i Gzire na programu je 26. juna u Andori, a revanš 5. jula na Malti.\nPo svemu ovome, ko god da prođe dalje Radnički ne bi smeo da ima problema i da se rutinski plasira u drugo kolo kvalifikacija, a onda bi imao znatno teži posao.\nMađarski velikan Ferencvaroš je klub koji je osnovan 1899. godine i naredne sezone slavi 120 godina postojanja. Najveći je klub u zemlji koja je naš severni sused, a i pored toga što je najbolje rezultate postizao u prošlom veku, polako se uzdiže, nakon bankorta i velikih problema, te mu je u skoro završenom prvenstvu Mađarske 30. titula izmakla za svega dva boda, remijem 0:0 u poslednjem kolu sa kasnijim šampionom Videotonom. Prošle sezone eliminisani su upravo u 2. kolu kvalifikacija za Ligu Evrope od Midtjilanda sa visokih 7:3.\nNjihov rival u 1. kolu kvalifikacija, Makabi iz Tel Aviva, takođe je prvenstvo završio na drugom mestu, iza Hapoel Ber Ševe, te mu je tako izmaklo takmičenje u kvalifikacijama za Ligu Šampiona. Izraelski velikan već dugi niz godina predstavlja ozbiljan klub u evropskim okvirima, a igrao je grupnu fazu i Lige Šampiona i Lige Evrope u prethodnim sezonama. Prošle takmičarske godine su eliminisani tek nakon grupne faze Lige Evrope i to u grupi sa Viljarealom, Astanom i Slavijom iz Praga.\nBilo kako bilo, Radnički prvo mora dobro da se pripremi za mečeve na međunarodnoj sceni, da kako se to i očekuje eliminiše predstavnika Andore ili Malte, a da se onda, u sjajnom dvomeču sa velikanom Mađarske ili Izraela pirkaže u pravom svetlu. Jer i pored svega ne treba zanemariti da bi se prva utakmica igrala u Mađarskoj ili Izraelu 26. jula, dok je revanš na programu 2. avgusta, na svi se nadamo prepunom stadionu Čair, a tada je možda i sve moguće. Ko zna, fudbal je to…


VLAJKOV DRUGI IGRAČ AUSTRIJSKOG ŠAMPIONATA – Sportski savez Beograda\nPočetnaVesti naslovnaVLAJKOV DRUGI IGRAČ AUSTRIJSKOG ŠAMPIONATA\nRadovan Vlajkov mladi kuglaški reprezentativac Srbije, internacionalac u austrijskom šampionu Nojkirhenu, posle prvog dela Super lige Austrije nalazi se na drugom mestu rang liste najboljih igrača sa prosekom iz devet kola od 643 čunja. Vodi hrvatski reprezentativac, član Fojt Sent Peltena, Bulka sa 644 čunja. Treći je austrijski reprezentativac Huber sa 632 čunja. Miloš Simijonović, koji takođe igra za Nojkirhen, ima prosek 618 čunjeva i nalazi se na šestom mestu rang liste posle jesenjeg dela, dok je nekadašnji šampion sveta, srpski internacionalac Arpad Antal (KSV Beč) na 16. mestu sa prosekom 596 čunjeva. Samo 14 igrača ima prosek 600 i više čunjeva.\nDvojica mladih srpskih asova Robert Ernješi i Igoe Kovačić sjajno su, ovog vikenda, odigrali u italijanskoj A 1 ligi za svoj Nojmarkt. U devetom kolu, Nojmarkt je savladao Naturns sa 3.568:3.319 (7:1). Ernješi je dobio poen protiv Švalta sa 655:540 (3:1) i bio je igrač meča. Nojmarkt je odgrao unapred i utakmicu desetog kola i pobedio u derbiju na gostovanju trećeplasirani tim lige Pasier sa 3.403:3.597 (2:6). Srpski reprezentativci su blistali: Kovačić – H. Fitšer 647:576 (4:0), Ernješi – D. Fitšer 634:558 (4:0) i imali su prvi i drugi rezultat meča. Na tabeli posle devet kola Nojmarkt vodi bez poraza sa 20 bodova (utakmica više) drugi je Fuger Stercing sa 16, koliko ima i trećeplasirani Pasier ali i utakmicu više.


Treća žrtva „Korone“ u Majdanpeku – RADIO TELEVIZIJA BOR\nMAJDANPEK – Od posledica kovid infekcije , noćas je, u Kliničkom centru u Nišu, preminuo još jedan pacijent iz Majdanpeka, treća žrtva korone od početka epidemije. S druge strane, nakon nekoliko uzastopnih dana sa novim slučajevima kovid pozitivnih pacijenata, u protekla 24 sata nije registrovan nijedan oboleli.\n,, Od 28 pristiglih rezultata PCR testova, svi su bili negativni, što ohrabruje i ide u prilog činjenici da se i u Majdanpeku situacija sa koronom polako smiruje. Smanjuje se i dnevni broj pregleda u Kovid ambulanti, kojoj se krajem prošle nedelje gotovo svakodnevno javljalo po 40 pacijenata sa simptomima koji ukazuju na koronu.,, naglašava doktor Dragan Fudulović, direktor Doma zdravlja ,, Dr Veroljub Cakić,,.\nU cilju sprečavanja širenja virusa i podizanja zaštite na viši nivo, majdanpečka lokalna samouprava je izdvojila 2.600 evra za kupovinu tzv. sanitarnog tunela, koji je instaliran na ulazu u Dom zdravlja. Sanitarni tunel ,inače, predstavlja idealno rešenje za dezinfekciju zdravstvenih ustanova i sličnih objekata, gde je prisutan veliki promet ljudi.\nTags: Dom zdravlja, Klinički centar Niš, kovid infekcijа, Majdanpek, PCR test, sanitarni tunel, Treća žrtva\nPrevious U Boru dva dana bez novoobolelih\nNext Svetska nedelja dojenja završava se sutra


Vizardsi pronašli novog predsednika u Denveru?\nAutor: Stefan Stanković Datum objave: 17.05.2019. Foto: chatsports.com\nVašington Vizardsi i dalje tragaju za novim predsednikom koji će biti zadužen za košarkaške operacije, a ime koje i nije tako novo na listi kandidata, ali se nekako bojažljivo pominjalo i nije previše uzimalo ozbiljno u obzir, je Tim Koneli, koji ovu funkciju već godinama izuzetno uspešno obavlja u Denveru.\nNakon otkaza koji je uručen Erniju Granfeldu, koji je 16 godina bio na poziciji predsednika Vizardsa, ime Tima Konelija je odmah iskočilo u prvi plan, međutim niko to nije uzimao za ozbiljno, ako se pogleda ugled koji Koneli ima u Denveru i uspešan rad koji tamo obavlja.\nIpak, njegova povezanost sa Vašingtonom može biti presudna u celoj ovoj priči. Svoju karijeru funkcionera započeo je upravo u Vizardsima još davne 1996. godine, gde je od početnog stažiranja napredovao do više različitih funkcija, kao što su video koordinator, skaut, šef osoblja ekipe i bio je u klubu sve do 2010. kada je postao pomoćnik generalnog menadžera Nju Orleans Pelikansa.\nNeretko je u prethodnim godinama isticao da bi voleo da se vrati u Vašington jednog dana kao glavni funkcioner tima, a ono što se samo navodi kao dodatan razlog njegovog eventualnog dolaska je što veliki deo porodice i sa njegove i sa suprugine strane živi upravo u ovom regionu.\nESPN story on the Washington Wizards looming meeting with Denver's Tim Connelly to discuss franchise's President of Basketball Operations job — and the hometown ties that inspire Connelly's willingness to listen. https://t.co/Qg7eMT8qDM\nTim Koneli se smatra najzaslužnijim za stvaranje Denverove mlade i perspektivne ekipe, za vreme njegovog mandata draftovani su Nikola Jokić, Džamal Marej, Geri Heris… U upravi Nagetsa su mu dali dozvolu da obavi intervju sa Vizardsima, uvereni da će Koneli ipak ostati uz ekipu iz Kolorada, sa kojom je produžio ugovor u februaru i sa kojom, kako svi u klubu navode, još uvek ima ambiciozne planove i nedovršena posla.\nIpak, on se danas sastao sa čelnicima Vašingtona, obišao je klupske prostorije, a navodno se već pregovaralo i o osetnoj povišici, odnosno, većoj plati koju bi imao u odnosu na Denver. Da li su u timu iz glavnog grada SAD-a konačno pronašli novo dugoročno rešenje, ili će se potraga za glavnim klupskim funkcionerom nastaviti, pokazaće naredni dani.


VRANJE: SNS O IGRICAMA I SOCIJALI - JUGPRESS\nVRANJE: SNS O IGRICAMA I SOCIJALI\nU poslednje vreme gotovo da nema dana bez neke nove afere iz Gradske uprave. Koliko juče aferu otrovnog oplatola i prebacivanja odgovornosti na Vladu, munjevito su sustigle pronevere u sferi socijalnih davanja, saopštio je danas Gradski odbor SNS iz Vranja.\n“Povodom objave u medijima da je u Sekretarijatu za socijalna pitanja pri Gradskoj upravi u Vranju, vršeno falsifikovanje isprava za ostvarivanje prava na dečiji dodatak i da je došlo do pronevere budžetskih sredstava namenjenih za pružanje pomoći našim najugroženijim sugrađanima. Savet za socijalna pitanja SNS u Vranju, hitno traži objašnjenje gradonačelnika da li mu za to trebaju pare od države i da li misli da je država dužna da pokriva pljačku najugroženijih i najsiromašnijih građana Vranja.\nPored toga, što je nedavno od zaposlenih tražio da poštuju radno vreme i da ne igraju igrice na radnom mestu, gradonačelnik je morao da svoje zaposlene upozori i da se ne bave kriminalom. Međutim, ako neko posle 20 godina nije naučio da dolazi na posao na vreme, još manje je verovatno da će naučiti da ne krade. Ali, verovatno ni ovde, kao ni bezbroj puta do sada, gradonačelnik i lokalni funkcioneri zaduženi za socijalna pitanja ne vide svoju odgovornost.\nNedopustivo je da se, u trenutku kada je ova Vlada pokazala spremnost i odlučnost da iskoreni kriminal i korupciju, ovakve stvari dešavaju u sferi socijalne zaštite.\nOčigledno je jedini rezultat trenutne lokalne vlasti u Vranju zaduživanje i nebriga o građanima, i to o onim najsiromašnijim, zbog čega su i dovedeni na rub svoje socijalne egzistencije.\nPozivamo još jednom nadležne državne organe u Vranju da pokažu građanima Vranja spremnost da ispitaju i strogo kazne one koji otimaju i kradu od najugroženijih slojeva našeg društva i da što hitnije osvetle sve afere, malverzacije, zloupotrebe i lopovluke trenutne lokalne vlasti, koja je godinama uništavala sve čega se dotakla.\nSvakodnevne afere su dokaz da Vranje zaslužuje drugu i bolju vlast, a Srpska napredna stranka će nakon pobede na predstojećim lokalnim izborima pokazati da je politiku Vlade moguće sprovesti i u našem gradu bez ikakvog upliva ličnih interesa”.


Migrants walk towards the forest after camp "Lipa" was closed, in Bihac, Bosnia and Herzegovina December 30, 2020. REUTERS/Dado Ruvic\nPremijer USK Mustafa Ružnić u pismu Vijeću ministara navodi kako je temelj svake države pravda i „koliko god nas boli teret nepravde koji nam je nametnut od strane države mi koji obnašamo vlast na ovim prostorima nećemom biti pomagači te nepravde i nećemo stati protiv interesa i sigurnosti svoga naroda“.\nOperativna grupa poručila je kako Ministarstvo sigurnosti BiH nema adekvatno rješenje nakon zatvaranja privremenog kampa Lipa, nadomak Bihaća na sjeverozapadu BiH, i pozvala sve domaće i strane humanitarne organizacije da se uključe u pružanju pomoći migrantima u vidu hrane, lijekova, higijenskih potrepština, odjeće u koordinaciji sa Crvenim križom USK.\nUpozorili su Vijeće Ministara da odluka o povratku migranata u objekat Bira „izaziva ogromnu uznemirenost građana, a to dokazuje svakodnevno okupljanje (više od 500) i samoorganizovanje, te da su spremni vlastitim tijelima i drugim preprekama spriječiti dolazak migranata u bivšu tvornicu Bira u Bihaću“.\nOko 700 migranata i izbjeglica iz kampa Lipa prethodnu noć su trebali biti prebačeni autobusima na drugu lokaciju, ali vraćeni su u kamp Lipa, kojeg je 28. decembra zahvatio zahvatio požar, i dio njih je proveo noć na otvorenom.\nOperativna grupa je osudila postupke Međunarodne organizacije za migracije (IOM) kojim su, kako navode, ostavili 1.400 migranata bez uvjeta za boravak nakon demontaže šatora u kampu Lipa.\nIz grupe predlažu da se migranti izmjeste u azilantske kampove Salakovac, kod Jablanice na jugu BiH i Delijaš, kod Trnova u blizini Sarajeva, na 90 dana, dok traju radovi na opremanju kampa Lipa.\nTakođer traže da se preispita zakonitost odluke Vijeća ministara BiH u pogledu proglašavanja privremenih prihvatnih centara na području USK i da se deportuju svi migranti kojima je istekla potvrda o boravku na teritoriji BiH.\n„Mi smo posljedice svojiih odluka spremni snositi, a neka to budu i svi ostali koji se u ovoj zemlji pitaju i snose pravnu i svaku drugu odgovornost za sigurnost njenih građana, dolazak i prolazak migranata i budućnost ove države,“ naveo je u pismu premijer USK.\nKomesarka za unutrašnje poslove Evropske Unije Ylva Johansson oglasila danas na svom Twitter nalogu povodom posljednjih dešavanja u vezi migrantske krize BiH i zatražila da se „odmah“ otvori objekat Bira u Bihaću u koji bi se smjestili migranti i izbjeglice.


dr Nemanja Zarić | Српски покрет Двери\nОзнака: dr Nemanja Zarić\nBoško Obradović se susreo sa igumanom manastira Hilandar\nZavršnog dana posete Svetoj Gori međunarodna delegacija „Prijatelji pravoslavlja“ posetila je drevnu srpsku carsku lavru manastir Hilandar. Vođstvo delegacije prilikom posete ovoj velikoj srpskoj svetinji preuzeo je predsednik Dveri Boško Obradović. Delegacija je prisustvovala bogosluženjima pete nedelje Velikog posta, posetila bogatu hilandarsku riznicu i imala prijem kod o. Metodija, igumana Hilandara. Boško Obradović je imao […]\nDveri deo međunarodne delegacije u poseti Svetoj Gori\nPredsednik Srpskog pokreta Dveri Boško Obradović, zajedno sa potpredsednikom dr Nemanjom Zarićem i narodnim poslanikom Zoranom Radojičićem, boravi u višednevnoj poseti Svetoj Gori. Predstavnici Dveri su deo međunarodne delegacije „Prijatelji Pravoslavlja“ u poseti najvažnijim svetogorskim svetinjama. U prva dva dana ovog pokloničkog putovanja delegacija je obišla preko deset velikih manastira i skitova: manastire Vatoped, Sv. […]\nZahtevamo od ministra kulture da majku troje dece vrati na posao\nPorodična politika nije kratkoročna novčana stimulacija koja treba da utiče da žene rađaju za novac, već kompletna promena sistema u korist porodice. Kada se promeni sistem, majka troje dece neće moći da dobije otkaz, trudnice i porodilje neće moći da dobiju otkaz. Dramaturg, Bojana Ivanov Đorđević, majka troje maloletne dece, proglašena je tehnološkim viškom nakon […]\nSve porodice zaslužuju podršku\nDemografska situacija u Srbiji je već decenijama izrazito negativna, a poslednjih godina možemo slobodno reći i katastrofalna. U prilog ovoj tvrdnji govori i podatak da je prošle 2016. godine u Srbiji rođeno najmanje beba od početka 20. veka. Doktor Nemanja Zarić, kandidat za odbornika na listi Dosta je bilo i Dveri, predlaže da sprovođenje mera […]\nDr Nemanja Zarić: Svaki građanin ima pravo na zdravstvenu zaštitu\nBriga za zdravlje naroda je jedan od najvažnijih zadataka države. Zdravlje je osnov radnog i odbrambenog kapaciteta svake države, a zdravstvena zaštita i jedan od temelja sigurnosti, opstanka i ostanka kako svakog pojedinca tako i porodice, kao osnovne jedinice društva – smatra doktor Nemanja Zarić, kandidat na listi Dosta je bilo i Dveri. On ističe […]\nDveri jedine nude porodičnu politiku – ministri obmanjuju narod pred praznike\nDveri su jedina politička organizacija u Srbiji, koja je porodicu stavila na prvo mesto i koja je ponudila konkretna rešenja da porodični ljudi u Srbiji imaju više novca u kućnom budžetu, počev od reforme poreskog sistema, bebi kredita, pa do olakšanog sticanja porodičnog doma. Zorana Mihajlović i Zoran Đorđević, ministri Srpske napredne stranke, poigravaju se […]\nNajava da će građani Srbije uskoro morati da popunjavaju elektronski formular radi dobijanja odobrenja za putovanje u države članice Evropske unije je još jedan dokaz nepostojeće politike Brisela prema proširenju Unije i pokazatelj njihovog stava o Srbiji i našim građanima. Iako formalno odluka Odbora za građanske slobode, pravosuđe i unutrašnja pitanja Evropskog parlamenta ne predstavlja […]


Bečki naučnici omogućili 3D prikaz virusa korona - Dan u Beogradu\nNaslovna » BG špijun » Svetske prestonice » Bečki naučnici omogućili 3D prikaz virusa korona\n3D prikaz virusa korona (foto: © Nanographics GmbH)\nBečki naučnici omogućili 3D prikaz virusa korona\nNeko drugi 20. januar 2021. Svetske prestonice Postavite komentar\nBečki naučnici su uspeli da stvore trodimenzionalni prikaz virusa korona. Sve dosadašnje prezentacije koronavirusa su bile isključivo modeli.\nOni su prepoznatljivi po kružnom obliku sa karakterističnim spajk proteinima pomoću kojih virus prodire u ljudske ćelije. Bečkoj spin-off kompaniji Tehničkog univerziteta „Nanographics“ pošlo je za rukom da kreira video prezentaciju na osnovu čestica virusa.\n„Vizualizacija bečke kompanije se zasniva na istraživanju naučnika sa Đinghua univerziteta u Pekingu gde je tim stručnjaka uspeo da izdvoji čestice virusa iz zamrznutih uzoraka, da ih skenira niskotemperaturnim elektronskim mikroskopom i digitalizuje“, izjavio je Ivan Vajola sa Tehničkog univerziteta u Beču i Kralj Abdulah univerziteta za nauku i tehnologiju u Saudijskoj Arabiji u okviru onlajn prezentacije Bečkog fonda za nauku, istraživanje i tehnologiju.\nZnačajno je da skeniranje uzoraka koliko je moguće nije izmenilo strukturu spajk proteina.\n„Fascinantno je kako se na osnovu mikroskopskih podataka detaljno može posmatrati struktura virusa“, objašnjava Ivan Vajola.\nOvo je prvi prikaz ovakvih podataka visokog vizuelnog kvaliteta. Ove metode u budućnosti treba da utiču na lakše i brže analiziranje podataka bioloških mikroskopskih podataka.\nViše informacija potražite na ovom linku. (EuroComm)\nTagoviaustrija beč bg špijun covid-19 nauka svetske prestonice virus korona\nPrethodni Sjaši Vučiću da uzjaši opozicija\nSledeći Košarka: Završni turnir Kupa Radivoja Koraća u Beogradu


Kokino Nero – vila Ivona – TransJugTravel\nKokino Nero – vila Ivona\nKokino Nero je turističko mesto sa bogatom florom i faunom kao i specifičnom klimom koja proizilazi iz jedinstvenog spoja i blizine planine i mora. Nalazi se nedaleko od kanjona Tembi, u podnožju planine Ossa, na oko 140km od Soluna i oko 70km od Paralije. Prema nalazima arheologa, ovo je jedna od najstarijih naseobina na ovim prostorima. Ime Kokino Nero (crvena voda) je dobilo po termalnim izvorima iz kojih teče voda puna mineralnih soli sa visokim procentom gvožđa, koje joj daju specifičnu crvenkastu boju ali i lekovita svojstva, zbog kojih je postalo popularno za turiste još početkom dvadesetog veka. Ovo slikovito mesto se nalazi u hladu raskošnih krošnji platana, kestena i javora, ispresecano potocima i mostićima, u njemu pored šetnje i opuštanja, možete uživati i u sunčanju i kupanju, kako u kadama sa termalnom vodom tako i na šljunkovitim ili peščanim plažama. Na samoj obali, nekoliko taverni/restorana i lokalne kafeterije samo upotpunjavaju ugođaj i čine ovo malo mesto idealnim za miran odmor i uživanje u netaknutoj prirodi i čistom moru.\nLokacija: Vila se nalazi u mirnom delu mesta, udaljena je oko 250m od mora i ima prelepu baštu sa ozidanim roštiljem.\nOpis: Apartmani u našoj ponudi su namenjeni za smeštaj od dve do tri osobe i nalaze se u prizemlju i na prvom spratu. Svi apartmani imaju opremljenu kuhinju, kupatilo/wc, trem terasu, TV, WiFi internet i klima uređaj (uz doplatu na licu mesta, od 5€ dnevno).\nVILA IVONA – paket aranžman (prevoz + najam smeštaja po osobi) NEMA DINARSKOG DELA\n1 PL gratis\n–u slučaju sopstvenog prevoza, cena paket aranžmana se umanjuje za 30 € po plativoj osobi\n–termini oznaceni * nemaju umanjenje za sopstveni prevoz\nnajam izabranog smeštaja na bazi 7/10 noćenja\nza polupansion (doručak i večera) za odrasle 12eur/dan, za decu 10eur/dan u restoranu Azzuro – doplata se vrši u agenciji\nŠABAC, NOVI SAD, ZRENJANIN – doplata 15€ po osobi (povratna karta)\nčekovima građana najkasnije do 15.12.2022. datumirani svakog 15-og u mesecu\nOrganizator ne snosi odgovornost za sve informacije date usmenim putem, kao i za informacije dobijene od strane subagenata (posrednika u prodaji aranžmana). Validan je samo pisani program putovanja istaknut u prostorijama agencije i na sajtu organizatora putovanja.


Mandić: Božović rekao samo ono čime se ponose Srbi u Crnoj Gori - Glas Srpske\nSrna 28.11.2020 19:23\nPODGORICA - Jedan od lidera Demokratskog fronta Andrija Mandić naveo je da proglašavanje ambasadora Srbije Vladimira Božovića za nepoželjnu osobu u Crnoj Gori samo pokazuje stepen očajanja u kojem se nalazi odlazeći režim.\nMandić je napisao na “Tviteru” da Vlada Duška Markovića nije mogla otići u prošlost, a da se prethodno još jednom ne obruka.\n“Upravo su naši preci organizovali Veliku skupštinu srpskog naroda 1918. godine i ujedinili Crnu Goru i Srbiju. To njima služi na čast, a nama na ponos”, naveo je Mandića.\nNa odluku Ministarstva spoljnih poslova Crne Gore da ambasadora Srbije Božovića proglasi personom non grata i reagovao je i funkcioner DF-a Milan Knežević koji je na “Tviteru” napisao da je ovo posljednji trzaj antisrpske politike odlazećeg režima.\nIz crnogorskog MIP-a su saopštili da je Božović poslije “dužeg i kontinuiranog miješanja u unutrašnje stvari Crne Gore, ponašanja i izjava nespojivih sa uobičajenim i prihvatljivim standardima obavljanja diplomatske funkcije, nakon više usmenih i pisanih upozorenja na neprihvatljivost ovakvog ponašanja, juče nazvao Podgoričku skupštinu 1918. oslobođenjem i slobodnom voljom crnogorskog naroda”.\nOdluka Ministarstva vanjskih poslova i odlazećeg ministra Srđana Darmanovića da Božovića proglasi personom non grata i zatraži da napusti Crnu Goru poslednji je u nizu antisrpskih i anticivilizacijskih stavova odlazećeg režima, smatraju i u Socijalističkoj narodnoj partiji /SNP/.\nIz SNP-a su naveli da je to još jedan pokušaj odlazeće vlasti da zavadi narod Crne Gore i Srbije, izražavajući navodnu zabrinutost za suverenitet Crne Gore.


Nestabilno političko okruženje utiče na srpsku privredu\nBiznis Autor:Beta/AFP/AP29. nov. 201611:19 > 11:22\nBonitetska kuća Dan i Bredstrit (Dun & Bradstreet) saopštila je da je Srbija u grupi zemalja sa umerenim rizikom poslovanja i da na konkurentnost njene privrede utiče nestabilno političko okruženje u regionu.\nU istoj grupi sa Srbijom u regionu su Hrvatska, Bugarska, Mađarska, Makedonija i Albanija.\nBolji rejting u regionu imaju Slovenija i Rumunija, kao zemlje blagog rizika, dok niži rejting ima Bosna i Hercegovina sa vrlo visokim rizikom.\nU novembru je rizik povećan Velikoj Britaniji i Singapuru, dok je smanjen Novom Zelandu.\nPolitička situacija u regionu je sve složenija, ocenili su analitičari DiB-a i ukazali da je potencijalni dugoročni rast Srbije podstaknut povećanjem međunarodne konkurentnosti usled čega vlada kreće u restrukturiranje javnog sektora koje podrazumeva privatizaciju i zatvaranje državnih preduzeća koja posluju sa gubitkom.\nSrbija i dalje među najmanje konkuretnima\nIstaknuto je da i pored toga što je Srbija na globalnoj listi konkurentnosti Svetskog ekonomskog foruma napredovala za četiri mesta u odnosu na prošlu godinu, srpska privreda i dalje jedna od najmanje konkurentnih u Evropi i zauzima 90. mesto od ukupno 140 u svetu i da je opterećena prekomernom regulacijom, neefikasnom administracijom i nestabilnim političkim okruženjem.\n„Sudovi u Srbiji su preopterećeni, a usled nedostatka kapaciteta u pravosuđu ugrožena je vladavina prava“, ističu u DiB-u.\nPopulizam ugrožava globalni rast\nAmerička agencija za kreditni rejting „Fič rejtings“ (Fitch Ratings) upozorila je, s druge strane, da jačanje populizma i negativnog stava prema establišmentu „gura svet u eru ekonomskog nacionalizma“ i ugrožava dugoročni globalni ekonomski rast.\nAgencija je u prognozama za 2017. godinu navela da porast protekcionizma u međunarodnoj trgovini i slabljenje migracija mogu ugroziti i privredni rast u razvijenim zemljama, iako je izvesno da će kratkoročne budžetske mere dovesti do znatnog povećanja stope rasta sledeće godine.\n„Fič rejtings“ korigovao je ranije najavljenu stopu globalnog rasta za 2017. godinu, navodeći da će ona biti za 0,1 odsto viša od prognozirane zbog fiskalnog suficita koji se očekuje u SAD posle inauguracije novoizabranog predsednika Donalda Trampa u januaru.\nAmerička agencija smatra porast populizma najvećim rizikom za pad globalnog rasta i jačanje tenzija u Evropi, a kao primere navodi odluku Velike Britanije da napusti EU i izbor Trampa za predsednika SAD.


13/12/2018 - podunavlje.info\nSMEDEREVO, 13. decembar 2018 – Grad Smederevo objavio je Javni poziv za dodelu sredstava namenjenih stvaranju i poboljšanju uslova stanovanja porodicama izbeglica, kroz kupovinu dve seoske kuće sa okućnicom i dodatne pomoći namenjene za građevinski i drugi materijal i/ili opremu za popravku, adaptaciju ili opremanje kuće. Pomoć obezbeđuje Komesarijat za izbeglice i migracije Republike Srbije u saradnji sa Gradom Smederevom.…\nJavni poziv za dodelu sredstava namenjenih stvaranju i poboljšanju uslova stanovanja porodicama izbeglica, Komesarijat za izbeglice i migracije Republike SrbijeLeave a comment\nSMEDEREVO, 13. decembar 2018 – U Smederevu je uhapšen N.S. (1992) pod sumnjom da je zasadio nekoliko biljaka marihuane, koju je nakon što je sazrela ubrao, sušio na spratu u kući, a potom pakovao u manje paketiće u nameri da je kasnije proda. Policija je prilikom pretresa njegove kuće zaplenila oko 600 grama marihuane i manju količinu amfetamina. Njemu je…\nmarihuana, opojne droge, preprodaja, uhapšenLeave a comment\nSMEDEREVO, 13. decembar 2018 – U sklopu velike turneje po gradovima Srbije, proslavljeni violinski virtuoz, maestro Jovan Kolundžija, u pratnji Nikole Zaringera za klavirom, nastupiće u Koncertnoj dvorani Centra za kulturu Smederevo ovog petka, sa početkom u 19 sati. Na programu su kompozicije Sen-Sansa, Šuberta, Čajkovskog, kao i najlepša filmska muzika Legrana, Hesa i Njumena. Ulaz je slobodan, a turneja…\nGvarnerius, Jovan Kolundžija, Ministarstvo kulture i informisanje Republike Srbije, Nikola ZaringerLeave a comment\nKOVIN, 13. decembar 2018 – Nikola Đuričko stand up show „Sve što ste hteli da znate o Džoniju, a niste smeli nikad da ga pitate“ ovog četvrtka je u Kovinu, u Centru za kulturu, od 20 časova. Nikola Đuričko, pored svih filmova, pozorišnih predstava, serija emisija… On je uvek Džoni. Šarmantni, duhoviti momak iz Beograda u čijem društvu je uvek…\nCentra za kulturu Kovin, Nikola Đuričko, Sve što ste hteli da znate o Džoniju a niste smeli nikad da ga pitateLeave a comment


Vojska Srbije obeležava 23. april kao svoj Dan od 2012. godine, dok se pre toga kao Dan vojske slavio 15. februar, u znak sećanja na 1804. godinu i početak Prvog srpskog ustanka, kao i na 1835. godinu kada je usvojen Sretenjski ustav.\nJedna od prvih institucija koja je nastala u Srbiji posle Drugog srpskog ustanka bila je vojska.\nZačeci formiranja vojnih jedinica sežu u period od 1830. do 1836. godine, a prvi zakon o vojsci donet je 1838. godine i zvao se "Zakon o ustrojstvu garnizonog vojinstva".\nPrvi oficiri školovani su u Rusiji, a vojska je organizovana po uzoru na rusku carsku vojsku, a veliki uticaj imale su francuska i nemačka vojna misao.\nZnačajan uspon vojska je u Srbiji doživela u vreme Kneza Mihaila Obrenovića, ali se prema mišljenjima istoričara najveće promene dešavaju posle rata sa Turskom 1876-1877. i Bugarskom 1885. godine.\nPosle tih ratova, zbog žalbi na neefikasnost ruskog sistema komandovanja, kao i na lošu obuku krenule su opsežne vojne reforme.\nUsvojena je pruska, odnosno nemačka vojna taktika, a uvedena je obimnija i učestalija vojna obuka i povećan broj aktivnih oficira.\nNastankom Kraljevine Srba, Hrvata i Slovenaca 1. decembra 1918. godine srpska vojske se utopila u novu, a oficiri srpske vojske činili su značajnu većinu u oficirskom koru nove vojske.\nNakon takve promene, Vojska Srbije ponovo je "nastala" u maju 2006. godine, kada je Crna Gora posle referenduma istupila iz Državne zajednice.\nNaša vojska je jedna od retkih oružanih formacija u Evropi koja je kroz istoriju često menjala svoj najvažniji praznik.\nU vreme Kneževine i Kraljevine Srbije, kao i Kraljevine SHS i Jugoslavije nije obeležavan Dan vojske.\nJugoslovenska narodna armija je od 1946. godine svoj praznik obeležavala u znak sećanja na Prvu proletersku brigadu koja je formirana 21. decembra 1941, a stupila u borbu 22. decembra 1941. godine i bila je prva organizovana partizanska vojna formacija.\nKao praznik je 1946. i 1947. godine proslavljan 21. decembar, a onda od 1948. godine, pomeren na 22. decembar.\nDan JNA obeležen je poslednji put 1991. godine, jer je 1992. godine nastala nova formacija Vojska Jugoslavije, koja je dobila i novi praznik.\nDan Vojske Jugoslavije obeležavan je 16. juna u znak sećanja na sklapanje vojnog sporazuma Kneževine Srbije i Kneževine Crne Gore o zajedničkom ratu protiv Turske 1876. godine, posle kojeg su obe zemlje dobile međunarodno priznatu nezavisnost.\nOvaj praznik je obeležavan do 2006. godine, kada je posle referenduma u Crnoj Gori prestala da postoji Država zajednica Srbije i Crne Gore.\nZa novi praznik vojska je uzela početak Prvog srpskog ustanka 15. februar, što se poklapa sa Danom državnosti Srbije i datum donošenja prvog ustava u 19. veku.\nDan Vojske Srbije se proslavljao 15. februara od 2007, a 2012. godine je praznik pomeren na 23. april, odnosno dan početka Drugog srpskog ustanka.


'Za šest meseci ovde će biti velelepna fabrika'\nIzvor: B92, 27.Maj.2020, 08:39\nSmederevska Palanka -- Predsednik Srbije Aleksandar Vučić prisustvovao je ceremoniji postavljanja kamena temeljca budućeg postrojenja kompanije Kjungšin kejbl u Smederevskoj Palanci.\nKompanija je osnovana 1974. godine i lider je na korejskom tržištu elektronskih delova za auto-industriju. Investicija je vredna više od 20 miliona evra, podrazumeva izgradnju postrojenja u industrijskoj zoni Guberaš, u kojem će postupno biti zaposleno izmedju 700 i 1.000 radnika.\nOvo je prva velika investicija u Smederevskoj Palanci u poslednjih 60 godina, a fabika bi trebalo da bude izgrađena za šest meseci.\nPredsednik opštine Nikola Vučen rekao je da, uz ogromnu podršku predsednika i vlade, Smederevska Palanka...\nBlic: Danas postavljanje kamena temeljca za kompaniju Kjungšin kejbl\nPočinje izgradnja fabrike "Kjungšin kejbl" u Smederevskoj Palanci\nU industrijskoj zoni Guberaš u Smederevskoj Palanci počinje izgradnja južnokorejske fabrike za proizvodnju kablova "Kjungšin kejbl". Investicija je vredna blizu 20 miliona evra, a naredne godine u ovoj fabrici zaposliće se oko 1.000 ljudi. ...\nPredsednik je juče obišao radove na izgradnji petlje Batajnica...Aleksandar Vučić prisustvuje danas ceremoniji postavljanja kamena temeljca budućeg postrojenja kompanije Kjungšin kejbl u Smederevskoj Palanci...Ceremonija u industrijskoj zoni Guberaš počinje u 11 sati, saopštila je Služba za...


Ljajić: Za robne rezerve 1,1 milijarda dinara - Bizlife.rs\nLjajić: Za robne rezerve 1,1 milijarda dinara\n11:59 Beograd, 12/12/2014\nMinistar trgovine Rasim Ljajić izjavio je da će za Robne rezerve u narednoj godini biti izdvojeno 1,130 milijardi dinara, od čega je skoro polovina predviđena za nabavku osnovnih životnih namirnica, uključujući i kukuruz.\nLjajić je, u izjavi za Tanjug, precizirao da će 300 miliona dinara biti izdvojeno za energente i 350 miliona za opremu za vanredne situacije. Navodi da u 2015. nije predviđen otkup pšenice jer je ima dovoljno na zalihama, ali da će država, ukoliko bude potrebno, izdvojiti sredstva i za ovu namenu.\n"U Robnim rezervama trenutno ima oko 200.000 tona pšenice, a ta količina je dovoljna za dva meseca potrošnje u celoj Srbiji", istakao je ministar i dodao da se godinama unazad ova količina pšenice skladišti u silosima za potrebe države.\nOn je podsetio da će uskoro na sednici Vlade biti doneta odluka o intervenciji iz Robnih rezervi sa najmanje 30.000 tona pšenice kako bi se stabilizovalo tržište i obezbedila cenovna stabilnost.\nGovoreći o krađama pšenice i kukuruza od strane ovlašćenih skladištara, on je rekao da će najveće uštede biti ostvarene ako se spreči krađa iz Robnih rezervi, jer je to, kako je naveo, očito godinama unazad bio najunosniji biznis.\n"Da su trgovali zlatom ili oružjem nisu mogli više da zarade. Em uzimate od države pare u zakup, em trgujete nečim što nije vaše", istakao je ministar i dodao da je u toku tender za skladištare, koji se prvi put raspisuje po Zakonu o javnim nabavkama, a trebalo bi da bude završen do kraja godine.\nPored veće kontrole skladištara, Ljajić kaže da je trajno rešenje za sprečavanje zloupotreba na ovom polju da država u svom vlasništvu obezbedi veći broj skladišta. "Trenutno ima oko 70 skladišta za pšenicu i kukuruz, a od tog broja samo je jedan u vlasništvu države", istakao je on.\ntrgovina rasim ljajić poljoprivreda roba namirnice kukuruz Srbija


Maja je prvi put posjetila Afganistan u decembru 2011 kada je radila s afganistanskim mirovnim volonterima i glasovima za kreativno nenasilje, upoznala druge afganistanske mirovne aktiviste i posjetila izbjegličke kampove, aktiviste za ljudska prava, nevladine organizacije, novinare i obične Afganistanke. Po povratku je govorila širom Velike Britanije, kao i objavila izvještaj sa analizom o svom putovanju. U decembru 2012 se vratila u Avganistan, vodeći prvu britansku delegaciju za mir od 2001 invazije NATO-a. U stvari, to je bila delegacija sa svim ženama koja je formirala Glasove za kreativno nenasilje u Velikoj Britaniji, a sada kampanju na lokalnom i državnom nivou da podrži nenasilni mir u Avganistanu. Maja Evans je poznata i neumorna aktivistkinja za mir i odgovornost vlade. Bila je poznata u 2005-u osuđena za "ozbiljan zločin" čitajući naglas u Londonskom Kenotafu, imena britanskih vojnika ubijenih u Iraku.


Na polaganje za vozačku dozvolu čeka se i po pola godine\nNekoliko hiljada budućih vozača u Srbiji čeka i po šest meseci na polaganje vozačkog ispita za B kategoriju, a glavni razlog za ovakvu situaciju u auto-školama je nedostatak licenciranih ispitivača u Ministarstvu unutrašnjih poslova (MUP), čije je prisustvo neophodno tokom polaganja vožnje.\n- Jedini razlog što nekoliko hiljada ljudi mesecima čeka na polaganje vozačkog ispita jeste manjak ispitivača sa licencom u MUP. Po Zakonu o bezbednosti saobraćaja na putevima ("Sl. glasnik RS", br. 41/2009, 53/2010, 101/2011, 32/2013 - odluka US, 55/2014, 96/2015 - dr. zakon, 9/2016 - odluka US, 24/2018, 41/2018, 41/2018 - dr. zakon, 87/2018 i 23/2019 - dalje: Zakon) je obavezno da na svakom ispitu bude po jedan licencirani ispitivač iz MUP i po jedan iz auto-škole. Dok u auto-školama ima oko 800 ispitivača, u MUP ih ima nešto više od 100, što u praksi znači da bi MUP trebalo da ima mnogo više da bi mogli da ispitaju sve kandidate. U Novom Sadu kandidati na polaganje praktičnog dela ispita čekaju pet-šest meseci, u Nišu po tri-četiri meseca, dok u Zaječaru MUP uopšte nema ispitivače, tako da nekoliko meseci auto-škole nisu mogle da organizuju nijedan ispit jer nema ko da ispita njihove kandidate - objašnjava Rašeta i dodaje da se kandidati žale auto-školama, iako one nisu krive za gužve i s tim problemom nemaju nikakve veze.\nOn ističe da je rešenje za smanjenje čekanja na polaganje vožnje u povećanju broja licenciranih ispitivača u MUP ili promena Zakona kojom bi se omogućilo da na ispitu ne bude obavezno prisustvo ispitivača iz MUP-a.\n- U Novom Sadu radi svega šest ispitivača iz MUP-a, a imamo 55 auto-škola, za razliku od Beograda, koji ih ima duplo više i pet puta više ispitivača. Zato se u Novom Sadu na polaganje ispita za B kategoriju čeka od četiri meseca pa naviše. Kandidati i roditelji nas svaki dan opsedaju, ali su konačno shvatili da je ključ rešenja MUP, koji mora da obezbedi veći broj ispitivača ili da inicira promenu Zakona. Interes građana je najbitniji i država mora da ispuni svoje zakonske obaveze i građanima omogući da dobiju vozačku dozvolu - kaže Mudrinić.\nIzvor: Vebsajt Kurir, Slavica Tomčić, 19.05.2019.


Koncertno predavanje savremene italijanske muzike - Dan u Beogradu\nNaslovna » Izlasci » Muzika » Klasika » Koncertno predavanje savremene italijanske muzike\nU Muzičkoj školi „Stanković“ (Kneza Miloša 1a), 20. septembra od 20.00, biće održano koncertno predavanje savremene italijanske muzike Dua Alterno.\nDuo Alterno, koji čine sopran Ticijana Skandaleti i kompozitor i pijanista Rikardo Pjačentini, smatra se jednim od vodećih sastava za vokalno-pijanistički repertoar od XX veka do danas. Od svog prvog nastupa na Festivalu savremene italijanske muzike u Vankuveru 1997, držali su koncerte i radionice o savremenoj italijanskoj muzici u više od trideset zemalja. Mnogi kompozitori, među kojima Đakomo Manconi i Enio Morikone, pisali su za Duo Alterno koji je snimio i nekoliko albuma, sa prvim snimcima Đorđa Federika Gedinija, Alfreda Kazele i Franka Alfana, seriju CD-ova o „Foto-muzici sa foto-zvucima“ i muzičku antologiju o savremenoj muzici u Italiji i muzici iz doba krepuskolarizma, sa nokturnima i serenadama XX veka.\nRikardo Pjačentini i Ticijana Skandaleti su i autori CD-a „Zvuk stvari – Poetika foto-zvuka između Filozofije, E(ste)tike i Muzike“ (knjiga i DVD) koje redovno predstavljaju na svojim nastupima. Duo Alterno je učestvovao u televizijskim i radio programima raznih zemalja: RSI (švajcarsko-italijanski radio), Nacionalni radio Uzbekistana, Nacionalne televizije Kine, Kazahstana i Indije, australijski SBS radio. Sopran Ticijana Scandaleti predaje vokalnu kamernu muziku na Konzervatorijumu „Santa Čečilija“ u Rimu. Rikardo Pjačentini je profesor kompozicije na Konzervatorijumu „Antonio Vivaldi“ u Aleksandriji. (danubeogradu.rs)\nTagovidub klasika mš "stanković" muzika predavanje\nPrethodni „urBINizacija“ na Adi Ciganliji – spoj umetnosti i ekologije\nSledeći Beogradska filharmonija otvara sezonu 2012/13.


Sava zimske gume cena i iskustva Balkanprogres Srbija - Brendovi\nGume starije proizvodnje\n4x4 / SUV gume\nIndustrijske i damper gume\nUnutrašnje gume i pojasevi\nZakazivanje termina za zamenu guma\nKartica poverenja "GUMA PLUS" Balkanprogres doo\nZimske Sava gume i letnje Sava gume\nSava gume je jedan od najvećih i najuspešnijih proizvođača pneumatika u Srednjoj Evropi, sa širokim asortimanom pneumatika za putničke automobile, SUV vozila, lake kamione i kamione. Godine 2004. Goodyear preuzima stopostotno vlasništvo nad kompanijom Sava, koja tada menja naziv u Goodyear Dunlop Sava Tires. Rast i ekspanzija kompanije nastavlja se proizvodnjom oko sedam miliona guma godišnje i širenjem na nova evropska tržišta. Inženjeri kompanije Sava testiraju svaki novi dizajn pneumatika imajući u vidu više od 50 kriterijuma performansi.\nPneumatici marke Sava proizvode se u brojnim fabrikama na teritoriji Evrope. Ipak, mnogi pneumatici i dalje se proizvode u fabrici Sava, u Sloveniji, vrhunskom proizvodnom postrojenju specijalizovanom za izradu letnjih i zimskih pneumatika visokih performansi za putnička vozila.\nKada kupujete pneumatike Sava, znate da ste napravili kvalitetan izbor, koji svoje korene vuče iz evropskog nasleđa, a podstaknut je Goodyear tehnologijom.\nSava kvalitet isporučuje se po razumnoj ceni i uz dobre performanse pneumatika. To je samo još jedna potvrda da ste tom kupovinom uštedeli novac i poštedeli sebe brige.\nSvi pneumatici Sava namenjeni širokoj potrošnji imaju garanciju u pogledu kvaliteta izrade, materijala i dizajna, u skladu sa Sava EMEA garantnim uslovima za pneumatike. Uslove ove garancije koji se odnose na konkretnu državu možete na zahtev dobiti od prodavaca pneumatika u toj državi.\nProizvodni pogon kompanije Sava u Kranju, u Sloveniji, spada u najnaprednije fabrike pneumatika u Evropi. U ovom pogonu prvenstveno se izrađuju zimski automobilski pneumatici marke Sava visokih performansi, ali i drugi brendovi srednje i najviše klase Goodyear, koji takođe koriste vrhunsku tehnologiju.\nGodišnja proizvodnja fabrike Sava u Sloveniji iznosi oko osam miliona pneumatika. Gotovo isto toliko pneumatika Sava na godišnjem nivou proda se širom sveta. Sava zapošljava preko 1.600 radnika na teritoriji Evrope.\nDistributivni centar u Kranju, sagrađen 2002. godine na prostoru površine 17.100 m2, ovo postrojenje igra ulogu glavnog distributivnog centra za jugoistočnu Evropu, a može da smesti čak do milion pneumatika za putnička vozila. Izgradnja ovog distributivnog centra smatra se izuzetno važnom za budući razvoj kompanije na tržištu, jačanje njene konkurentske prednosti i iskorišćavanje povoljnih prilika na tržištu. Kompletnu ponudu Sava guma za automobil možete videti na našem sajtu i poručiti On line, cena Sava gume zavisi od dimenzija i da li je gume namenjena za letnju ili zimsku sezonu.\nZIMSKE SAVA GUME po pristupačnim cenama možete pronaći u Balkanprogresu. Za svaku online kupovinu dobijate BESPLATNU dostavu\nCopyright © BalkanProgres.Sva prava zadržana


M. P. 14. marta 2019. 11:35\nKina je danas oštro osudila kritiku Vašingtona u godišnjem izveštaju Stejt Departmenta o poštovanju ljudskih prava u toj zemlji i u „sopstvenom godišnjem odgovoru SAD-u“ poručili im da SAD kao samoproglašeni zaštitnici ljudskih prava u svetu treba prvenstveno da pogledaju svoju državu.\nDirektor odeljenja za ljudska prava Stejt Departmenta Majkl Kozak rekao je „da takvo nepoštovanje ljudskih prava muslimanske manjine u Ksinjiang regiji nije zabeleženo od 1930. godine“, očigledno misleći na progone Hitlerove Nemačke i Staljinovu politiku.\nPortparol kineskog ministarstva spoljnh poslova Lu Kang je izjavio „da je američki izveštaj kao i obično pun ideoloških predrasuda i neosnovanih optužbi“ i naveo da je Kina poslala Vašingtonu odgovor u vezu toga.\n„Savetujemo SAD da pogledaju kako se kod njih poštuju ljudska prava, i da prvo vode računa o sopstvenim stvarima“, dodao je Lu Kang.\nPomirile se Amerika i Kina: Tramp morao da plati cenu sastanka sa…\nKineska vlada je danas izdala „godišnji izveštaj o pobijanju kritika“ iz Vašingtona.\n„Sloboda medija je napadnuta bez presedana“ kaže se u izveštaju Kine, i ukazuje na slučajeve hapšenja reportera u SAD i sprečavanja novinara da rade svoj posao.\nAustrija: Pohapšeni krijumčari i pronađeni ilegalci\nMenendez: PR da se spremi za konačnu fazu dijaloga sa BG\nUbistvo u Vinkovcu, napad nožem u Splitu\nPoštovaoci oplakuju žrtve podmetnutog požara u studiju\nTetovo: Automobilom udario 10 pešaka, jedan teže povređe\nIran: Brinemo se da su SAD greškom oborile svoj dron, naš nisu\nU Izraelu rekordno visoke temperature\nProglašena hitna međunarodna zdravstvena situacija: Otkriveno ko je…\nZašto je ruska aplikacija koja je zaludela svet pogodila…


Članovi komiteta Senata SAD o Trampovoj odluci\nAmerički republikanski senator Ričard Ber, predsedavajući senatskog Komiteta za obaveštavanje, rekao je danas da će sa zadovoljstvom podržati imenovanje Đine Haspel na mesto direktora CIA i da će se postarati da odluka o njenom imenovanju bude razmotrena bez odlaganja.\n- Đinu poznajem lično. Ona poseduje odgovarajuće sposobnosti, iskustvo i zdrav razum kako bi vodila jednu od najvažnijih agencija SAD - rekao je Ber, čiji komitet nadzire rad CIA, prenosi Rojters.\nAmerički predsednik Donald Tramp objavio je ranije danas da je odlučio da zamenicu direktora CIA Đinu Haspel postavi za direktorku te agencije, umesto Majkla Pompea, koga je odabrao da zameni Reksa Tilersona na funkciji državnog sekretara.\nImenovanja Đine Haspel i Majkla Pompea treba da potvrdi Senat.\nMeđutim, imenovanje Haspelove kritikovali su neki članovi Demokratske stranke i borci za ljudska prava zbog njene ranije umešanosti u kontroverzne programe CIA, uključujući pritvorske jedinice na Tajlandu gde su osumnjičeni podvrgavani metodi mučenja nalivanja vodom.\nDemokratski članovi Komiteta za obaveštavanje američkog Senata izrazili su danas zabrinutost zbog Trampove odluke o imenovanju Haspelove na čelu CIA-e, a senator Ron Vajden je rekao da je protiv njenog imenovanja.\n- Prošlost gospođe Haspel čini je nepodesnom za funkciju direktora CIA - saopštio je Vajden.\nSenatorka Dajen Fajnstin, još jedna visoka demokratska članica Komiteta, koja je vodila istragu Komiteta o takozvanim "tehnikama pojačanog ispitivanja" nad pritvorenicima posle napada izvedenih 11. septembra 2001, rekla je da "nije tajna" da je brine povezanost Haspelove s tim programom.\nTrampovu danas objavljenu odluku komentarisali su i članovi drugih komiteta američkog Senata, pa je tako senator Bob Korker, predsednik Spoljnopolitičkog komiteta, rekao da je iznenađen Trampovom odlukom o smeni Tilersona, prenosi AP.\nKorker, republikanac iz Tenesija koji je bio najglasniji Tilersonov podržavalac na Kapitol hilu, priznao je da je "bilo tenzija" između Tilersona i Trampa, ali je naveo da ne zna šta je dovelo do smene.\nŠto se tiče Pompea, koga je Tramp najavio kao novog državnog sekretara, lider manjine u Senatu Čak Šumer izrazio je nadu da će dosadašnji direktor CIA-e "okrenuti novu stranicu" i pooštriti politiku prema Rusiji.\nIstovremeno, ambasadorka SAD u UN Niki Hejli, o kojoj su mediji proteklih meseci spekulisali kao mogućoj kandidatkinji za državnog sekretara umesto Tilersona, pozdravila je odluku o imenovanju Pompea kao "veliku odluku" i čestitala Pompeu na Tviteru.\nTilerson PREKO NOĆI IZBRISAN sa sajta Stejt departmenta\nTilersona čeka "težak razgovor" u Turskoj zbog Sirije\nTilerson optimističan u vezi denuklearizacije Severne Koreje


Februar 26, 2019 19:44\nZa Mađarsku je proširenje Evropske unije jedno od ključnih pitanja, iako se u EU sve više pojavljuje otpor prema proširenju, izjavio je šef mađarske diplomatije Peter Sijarto i dodao da je nedostojno koliko je usporen proces evropskih integracija u odnosu na zemlje koje računaju na pridruženje EU.\n"Mislilmo da taj proces treba ubrzati", rekao je Sijarto na konferenciji za novinare u Budimpešti sa ministrkom za evropske integracije Srbije Jadrankom Joksimović i istakao da se Evropska komisija poslednjih godina nije dovoljno bavila time da zemlje Zapadnog Blakana približi članstvu.\nZbog toga, kako je rekao, Mađarska podržava da EU još tokom ove godine sa Srbijom otvori sva pregovaračka poglavlja, jer tvrdi da nema nikakvih pravnih prepreka za to.\nUkazao je da će ova godina biti prva u istoriji EU kada će doći do smanjenja broja članica i dodao da će EU oslabiti izlaskom Velike Britanije, jedne od najjačih ekonomija koja je do sada jačala zajednicu. "Stav mađarske vlade jeste da EU treba da se ojača, a za to su joj potrebni novi impulsi i nove zemlje članice koje će jačati bezbednost i ekonomiju, a zemlje koje se nalaze u regionu Zapadnog Balkana su upravo takve", rekao je Sijarto.\nNajveća pretnja za bezbednost EU danas je novi migracioni talas, odnosno povratak terorista koji su radili za Islamsku državu, uveren je Sijarto, te navodi: "To dovodi do jačanja opasnosti od terorizma u celoj Evropi. Sigurno da će narednih nedelja ili meseci da se poveća pritisak u pogledu migracije na Zapadnom Balkanu i zbog tog je važno da zemlje Zapadnog Balkana učvrste saradnju sa EU".\nMađarska će, kaže, nastaviti da pruža podršku Srbiji u ubrzavanju evrointegracija, kao i obavljanju zadataka na zaštiti granica. Podsetio je da 15 mađarskih graničara radi na granici između Srbije i Makedonije, a osim toga, navodi Sijarto, Ministarstvo spoljnih poslova i trgovine Mađarske ima svog stručnjaka u srpskom Ministarstvu za evropske integracije. Sijarto je rekao i da će 20. marta biti održana peta zajednička sednica vlada Srbije i Mađarske i najavio da su usled rasta mađarski privrednici u mogućnosti da ulažu u inostranstvo. Kaže da će prva zemlja za mađarske investicije biti Srbija, kao i da će Mađarska nastaviti sa Programom razvoja u Vojvodini.\nU proteklih nekoliko godina 10.426 poljoprivrednika je dobilo podršku od Mađarske oko tri milijardi forinti. Ove godine nameravamo da usmerimo 7,5 milijardi forinti za razvojni program u Vojvodini, najavio je Sijarto i dodao da će milijardu i po forinti biti izdvojeno za turistički razvoja, a milijardu i po za mala i srednja preduzeća. "Pospešivanje ekonomskog razvoja Srbije je u interesu Mađarske, a i u interesu EU, i u tom pogledu Mađarska će nastaviti da pruža podršku Srbiji", zaključio je Sijarto.\nMađarska pojačava kampanju protiv lidera EU\nMađarska vlada je pojačala kampanju protiv vođstva Evropske unije, ponovivši optužbe da Brisel teži promociji masovne imigracije u Evropi.\nPortparol mađarske vlade Zoltan Kovač rekao je da će građani primiti pismo premijera Viktora Orbana u kojem će biti objašnjeni navodni proimigrantski napori EU kojima se Mađarska protivi. Lideri EU i evropski političari, uključujući nemačku kancelarku Angelu Merkel, odbacili su kampanju mađarske vlade, pokrenutu prošle nedelje putem bilborada, televizije i letaka.\nKancelarija Evropske komisije u Budimpešti objavila je detaljno pobijanje Orbanovih tvrdnji, negirajući, na primer, da želi da smanji finansijsku pomoć zemljama koje se protive migracijama ili da želi da oslabi prava država članica u vezi sa zaštitom granice.\nBrnabić o G7: Samo u slučaju Srbije ne važi rezolucija SB UN 12\nVučić sutra prima akreditive novog ambasadora Ukrajine 14\nDačić i Papandreu razgovarali na Kritu 18\nDačić: Prijem Prištine u SE protivan međunarodnom pravu 37\nČadež pozdravio Abazovićevu izjavu o Otvorenom Balkanu 14\nKosovska policija o akciji na severu: Operacija u borbi protiv krijumčarenja robe 13848\nPočeo sastanak Vučića i Putina u Sočiju, cena gasa glavna tema razgovora 13787\nZaharova: SAD "guraju" Švedsku i Finsku u NATO\n17:11 May 17, 2022\nU Srbiji 382 nova slučaja koronavirusa, preminule tri osobe\n17:07 May 17, 2022\n16:45 May 17, 2022\n16:36 May 17, 2022


Mladi i kultura – kako negovati razumevanje i prijateljstvo - Kulturni centar Novog Sada - Културни центар Новог Сада\nMladi i kultura – kako negovati razumevanje i prijateljstvo\nKao ljudi koji se bavimo kulturom znamo da kultura značajno doprinosi formiranju identiteta i osećaju pripadnosti pojedinaca u zajednici. Takođe, ona utiče na stvaranje društvenih vrednosti. Simboličke, kulturne i društvene vrednosti temeljene na načelima otvorenosti, raznolikosti, solidarnosti, socijalnoj koheziji i saradnji, ključno su merilo i pretpostavka razvoja odgovornog, tolerantnog i ravnopravnog društva. Kultura tako igra važnu ulogu i u formiranju stavova i vrednosti mladih osoba, i može imati pozitivne uticaje na socijalizaciju, formiranje ličnosti pojedinca i društvenu afirmaciju mladih. Pritom znamo da kultura nije samo važan aspekt za provođenje slobodnog vremena mladih, odnosno mladi ne samo da mogu biti korisnici kulturnih događanja i konzumenti kulturnih proizvoda, već često mladi deluju (pro)aktivno, kroz različite oblike samoorganizovanja u području umetnosti i kulture. Koristeći dostupne resurse, mladi deluju kao samostalni akteri u proizvodnji kulturnih sadržaja od interesa za opše i javno dobro, a koji su dostupni drugim mladima i koji su otvoreni za javnost.\nSa druge strane imamo i istraživanje koje je sprovedeno u poslednjih par godina između 2500 učenika 56 srednjih škola u 33 opštine na teritoriji Republike Srbije, gde smo dobili sledeće informacije o načinu na koji mladi provode slobodno vreme: većina učenika u proseku dnevno ima na raspolaganju 5 sati slobodnog vremena koje najčešće provode gledajući televiziju, slušajući muziku, baveći se sportom ili za računarom, dok je samo 8,5% od ukupnog broja ispitanika navelo da u slobodno vreme posećuje kulturne manifestacije; istraživanje je pokazalo da jedna trećina srednjoškolaca čita knjige samo kad mora – za lektiru, i nemaju interesovanja da pročitaju nešto drugo, ostali broj ispitanika čita u proseku jednu knjigu godišnje ne računajući obaveznu lektiru. Ovaj presek stanja koji imamo, a tiče se mladih i njihovog odnosa prema svemu što čini kultura i njihovo konzumiranje iste je vrlo zabrinjavajuće, pogotovo kada te iste mlade stavimo na meridijane Zapadnog Balkana krajem druge decenije 21. veka. U ovom slučaju naš zadatak i obaveza je da ispred institucija kulture, kroz organizacije i delovanje kulturnih radnika napravimo da kultura postane jedan od alat mladima za kvalitetniji život .\nUzroke zašto je to tako, možemo na prvom mestu tražiti u sve većim promena u formalnom načinu obrazovanja, kao i u promenama opšteg obrazovanja u osnovnim i srednjim školama, koje se između ostaloga odnose na smanjenje broja nastavnih sati likovne i muzičke kulture, kao i sve manje postojanje umetničkih sekcija. Ono što se isto zapaža je trend sve manjeg broja dodatnih aktivnosti u području umetnosti i kulture koji su dostupni učenicima izvan obaveznih nastavnih aktivnosti. Pritom su oblici posebnog umetničkog obrazovanja poput muzičkog, likovnog i dr. obrazovanja prvenstveno usmereni darovitim učenicima s izraženim talentima, čime se zanemaruje važnost obrazovanja u kulturi i umetnosti opšte populacije mladih. Razloge možemo nalaziti i u višim obrazovnim ustanovama, gde su obrazovanje i profesionalni razvoj kako mladih umetnika, tako i mladih kulturnih radnika (producenti, kustosi, kritičari, menadžeri u kulturi, teoretičari i drugi) nedovoljno razvijeni. Ovakva slika je jasna posledica tradicionalnog i zastarelog pristupa načinu obrazovanja, ali istovremeno i rezultat usmerenja da se, i u načinu obrazovanja, naglasak stavi na potrebe tržišta i materijalne vrednosti i time zanemari stvaranje novih vrednosti. Posledice ovakvih trendova mogu biti dalekosežne za područje kulture i umetnosti što se vrlo vidljivo može odraziti i na razvoj društva u celini. Osim toga, nemogućnost profesionalnog napredovanja te nemogućnost ostvarivanja obrazovnih ambicija, koje izlaze iz okvira formalnog obrazovnog programa, rezultira frustracijom, nezadovoljstvom i predstavlja stvarnu opasnost za odustajanje od delovanja sa jedne strane i/ili iseljavanja iz zemlje i odlazak u inostranstvo sa druge .\nOsim toga, razvoj i širenje publike podrazumeva kontinuirano bavljenje kako postojećom, tako i potencijalnom budućom publikom, što svakako mora uključiti formalni, kao i neformalni način obrazovanja u polju kulture i umetnosti. U cilju postizanja pomaka u ovom području i stvaranja nove mlade publike, ali i buduće publike kulturnih i umetničkih programa, neophodno je stvoriti načine za njihov razvoj te otvoriti kanale za nadogradnju postojećih obrazovnih programa. S obzirom na sve navedeno, potrebno je promovisati i pružati kontinuiranu podršku kulturnim sadržajima u obrazovnom sistemu, kroz formalne i neformalne programe iz savremenih kulturnih i umetničkih praksi.\nVrlo često nam se nameće i pitanje kakav pristup mladi imaju kulturnom životu. Ono što možemo i sami zaključiti je da je pristup vrlo često ugrožen zbog različitih razloga – nedovoljno izdvajanje novca za kulturu, apatičnost društva u kome živimo iz čega proizilazi velika nezainteresovanost mladih za sve što nema instant kao preduslov, nedostatak vremena i/ili novca za posećivanje kulturnim događajima, neadekvatna kulturna ponuda koja ne odgovara stvarnim potrebama mladih, nedovoljna podrška kulturnom i umetničkom izražavanju mladih i za mlade, geografska ograničenja – život u slabije razvijenim sredinama, itd.\nStudije i istraživanja koje je prethodnih godina sprovela Evropska komisija, pokazale su da je osiguravanje pristupa mladima (kao akterima i organizatorima, korisnicima, kupcima, konzumentima, publici) kulturi i umetnosti jedan od ključnih preduslova za njihovo puno učestovanje u društvenim tokovima. U tim studijama pristup različitim oblicima kulturnog života je shvaćen kao fundamentalno pravo mladih da uzmu učešća u društvu kao njegovi članovi. Bez adekvatnog pristupa kulturnom životu mladi nemaju jednake mogućnosti razvoja svojih društvenih i kulturnih veza i kapitala. Tek uz razvijanje različitih mogućnosti olakšanog pristupa i uz mogućnost raznolikog pristupa organizacijskim, izvođačkim i institucionalnim resursima, potom svim kulturnim i umetničkim programima moguće je jačati svesnost o multikulturalnosti, o važnosti zajedničke kulturne baštine, savremenih i živih kulturnih i umetničkih praksi kao i promocije uloge aktivnog građanstva.\nTako dolazimo do zaključka analizirajući sve gore navedene razloge da učestvovanje mladih u društvu i kulturnom životu podrazumeva njihovu participaciju u svim područjima, ne samo obrazovanju, pristupu kulturnim događajima i institucijama te samoorganizovanom delovanju u kulturi, već i pristupu što većeg broja zapošljavanju u kulturi.\nFestival Poezika je jedan od projekata Kulturnog centra Novog Sada koji već šest godina za redom i kroz devet izdanja na vrlo aktivan način, i ne samo tokom trajanja festivala (prvi vikend juna) već tokom čitave godine, animira mlade i čini da ne budu samo pasivni posmatrači kulturnih sadržaja već da imaju prostor gde će dati i lični doprinos kroz prestavljanje svog autorskog dela. Ovaj projekat je do sada dao sjajne rezultate u Novom Sadu i celom regionu gde je prepoznat kao veliki pokretač muzičke autorske scene. O festivalu se pisalo u preko 500 medija u Sloveniji, Hrvatskoj, Crnoj Gori, BiH, Makedoniji i Srbiji, predstavljen je na raznim tv kanalima kao i na brojnim radio stanicama širom regiona.\nOno što je bitno napomenuti, gde se ogleda kontinuirani rad sa mladima, je da festival Poezika posebnu pažnju poklanja publici, te je tokom cele godine u kontaktu s njom putem Magazina o savremenom stvaralaštvu Poezika, koji je kao njegov prateći sadržaj samo u toku prve dve godine postojanja imao preko milion poseta iz celog regiona ‒ www.magazin.poezika.com\nOvaj festival ne bi mogli navesti kao reprezentativan model između 720 programa Kulturnog centra Novog Sada da u sebi ne sadrži i konkurs za mlade talente. Ovaj konkurs festivala Poezika namenjen je kantautorima i kantautorkama iz regiona, koji pobedom na konkursu dobijaju priliku da nastupe na festivalu, upoznaju se sa već ostvarenim autorima i predstave svoju umetnost novosadskoj i od ove godine i kotorskoj publici. U prvih pet godina postojanja, festival Poezika je putem konkursa prepoznao preko stotinu kantautora i kantautorki iz celog regiona. Na ovaj način festival stvara novi prostor za mlade talente i njihovu afirmaciju, kao i mogućnost da steknu svoja prva profesionalna iskustva.\nKroz ovaj i njemu slične projekte mi dajemo naš doprinos da se strašna statistička slika sa početka ovoga teksta popravi, da stanemo na put ne samo nedovoljnom obrazovanju, već i uskogrudosti i zatvaranja državnih granica i duhovne svesti koja proističe iz nepoznavanja i nekonzumiranja kulture. Naša je i obaveza kao radnika i kulturnih delatnika, istovremeno i odgovornost, da omogućimo realizaciju ovakvih projekata gde se mladi ljudi između sebe i povezuju i prepoznaju kao uživaoci kulturnih sadržaja koji između ostalog doprinose i duhovnom razvoju i progresu samog pojedinca, kvalitetu i širenju društvenih vidika, i povećavanju tolerancije u okvirima ne samo naše države već na području čitavog regiona.


Krizni štab – Bez novih mera, odbijeni predlozi medicinskog dela - podunavlje.info\n5. oktobar 2021 – Na današnjoj sednici Kriznog štaba, na kojoj je razmatrano eventualno uvođenje novih mera u borbi protiv koronavirusa, oko toga se, očigledno, nisu složili njegov medicinski i onaj drugi političko-ekonomski deo ovog tela.\nNakon sednice javnosti se obratila premijerka Ana Brnabić.\n„Medicinski deo Kriznog štaba tražio je kao što ste znali da usvojimo mnogo restriktivne mere, a trenutne mere su maske u zatvorenim prostorima i na otvorenom gde nije moguće držati distancu. Ovaj deo štaba zahtevao je da najmanje 10 dana imamo mere zabrane javnog okupljanja iznad pet osoba, skraćenje radnog vremena do 17 sati za one objekte koji nisu esencijalni“, kazala je Brnabić.\nMedicinski deo kriznog štaba je istakao da je i dalje najvažnija masovna imunizacija stanovništva i da treba da dostigne stopa od 80 odsto vakcinisane populacije uz obaveznu vakcinaciju zdravstvenih radnika i javnih službi.\nNacionalno telo za imunizaciju u ovom trenutku još nije donelo konačan stav o tome da li se smanjuje period od poslednje vakcine na pet meseci, ali će zasedati ponovo sledeće nedelje, kada će javnost biti obaveštena.\nU Srbiji je u poslednja 24 sata potvrđeno 7.190 novih slučajeva koronavirusa, među 23.903 testiranih uzoraka. Od posledica koronavirusa preminula je još 51 osoba. Na bolničkom lečenju nalazi se 6.519 pacijenata od kojih je 269 na respiratorima.\nZatvaranje požarevačke petlje, saobraćaj preko petlji Smederevo i Kolari\n24/01/2022, 7:43 am


HomeKulturaEPSKO OPERSKO DELO AIDA POD VEDRIM NEBOM NA TVRĐAVI 15. SEPTEMBRA\ngodini kada ceo svet obeležava 120 godina od smrti Verdija, Opera Srpskog narodnog pozorišta na temeljima tog i još dva velika jubileja – 160 godina pozorišta i 150 godina od praizvedbe Aide, izvešće 15. septembra to epsko opersko delo onako kako je kompozitor zamislio, pod vedrim nebom, među zidinama Petrovardinske tvrđave. Operom će dirigovati gost iz Italije Andrea Solinas, nastavljena je saradnja SNP-a sa mladim i talentovanim rediteljem Aleksandrom Nikolićem, gostom iz Beograda, a koreografiju je uradio Aleksandar Ilić.\n– Siguran sam da će naši, i solisti iz inostranstva, zajedno sa velikim timom koji stoji iza ovog projekta, izneti ovaj vrhunski komad na najbolji način i da će time Opera Srpskog narodnog pozorišta još malo odskočiti na lestvici, na kojoj se već sada visoko kotira. Ovaj događaj je deo šire priče, Evropske prestonice kulture, Kaleidoskopa kulture i Grad ga je podržao, jer želimo da plasiramo vrhunske kulturne programe. Kultura nas određuje na suštinski način i svako izdvajanje je ustvari investicija čija vrednost nije merljiva, a koja i te kako doprinosi kvalitetu života – naglasio je Dalibor Rožić.\nDr Zoran Đerić istakao je da će nova sezona SNP-a krenuti u odličnim uslovima s obzirom na to da su u toku čišćenje fasade zgrade, rekonstrukcija klime, postavljanje dekorativnog osvetljenja i već za oktobar najavio veliku premijeru baleta Ohridska legenda koji se dugo priprema. Prema rečima Radovana Jokića, ovako ambiciozni projekti su znak da su se ustanove probudile.\n– Aida je jedan od najzahtevnijih muzičko-scenskih projekata i smatramo da je izuzetno hrabro usuditi se na takav korak. Država treba da stane iza poduhvata te veličine i značaja, pa da stimulišemo i druge ustanove da sanjaju velike snove na zadovoljstvo publike – rekao je Jokić.\nPokrajinska sekretarka Dragana Milošević izjavila je da SNP pomera sve granice umetnosti suočavajući se sa velikim izazovima, te tako postavlja standarde u Evropi i svetu.\n– Rešavamo višedecenijske probleme i ponosna sam što sam član Pokrajinske vlade koja značajna sredstva ulaže u kulturu, što je njeno trajno opredeljenje – zaključila je Dragana Milošević.